hotchpotch/miracl-hf-unified huggingface dataset:
ফাজিলকা জেলা
ফাজিলকা জেলা উত্তর-পশ্চিম ভারতীয় প্রজাতন্ত্রে, পাঞ্জাব রাজ্যের ২২টি জেলার মধ্যে অন্যতম নতুন জেলা। এই জেলায় ৩১৪টি রাজস্ব গ্রাম আছে।
ফাজিলকা জেলার  সদর দপ্তর  ফাজিলকা শহর। আবোহার এই জেলার বৃহত্তম শহর।
২৭ জুলাই ২০১১ সালে, ফাজিলকা জেলাকে পাঞ্জাব সরকারের দ্বারা পাঞ্জাবের ২১তম জেলা হিসেবে ঘোষণা করা হয়. তার আগে  ফাজিলকা ফিরোজপুর জেলার অন্তর্ভুক্ত ছিল।
এটা পাকিস্তান সীমান্তের পাশে অবস্থিত। উত্তরে ফিরোজপুর জেলা, শ্রী মুক্তসার সাহিব এর পূর্বে, দক্ষিণে রাজস্থান এবং পাকিস্তান পশ্চিমে। এটি ফজল দীন দ্বারা অধিষ্ঠিত ছিল এবং নাম ছিল বাংলা।
গ্রীষ্মকালে খুব গরম এবং শীতকালে খুব ঠান্ডার জন্য, এটির জলবায়ু চরভাবাপন্ন। শতদ্রু নদী, জেলার মধ্য দিয়ে প্রবাহিত হয়ে  ভারত-পাকিস্তান সীমান্ত দিয়ে পাকিস্তানেের দিকে প্রবাহিত হয়।
জেলা প্রশাসকই, জেলার সিইও। ২০১৪ সালে মনজিত ব্রার, আইএএস,  ফাজিলকা জেলা প্রশাসক হন। জেলাটি প্রশাসনিকভাবে নিম্নলিখিত তহশিলের বিভক্ত :
আবোহার শহর, ফাজিলকা জেলার বৃহত্তম শহর।
ভারতের ১৯৬১ সালের  জনগণনা অনুসারে, ফিরোজপুর জেলার ফাজিলকা তহশীল এর ৬০.২% মানুষ হিন্দি, তাদের ভাষা হিসাবে নিবন্ধিত করেছে এবং কেবলমাত্র ৩৯.৪% পাঞ্জাবী ভাষাকে তাদের ভাষা হিসাবে নিবন্ধিত করেছে।
ক্রিস হেমসওর্থ
ক্রিস হেমসওর্থ (জন্ম ১১ অগাস্ট ১৯৮৩) একজন অস্ট্রেলিয়ান অভিনেতা। তিনি অস্ট্রেলিয়ান টিভি সিরিজ "হোম এন্ড অ্যাওয়ে-তে" কিম হাইড চরিত্রে (২০০৪) এবং থর চরিত্রে মার্ভেল সিনেমাটিক ইউনিভার্স নির্ভর "থর" (২০১১), "দ্য অ্যাভেঞ্জার্স" (২০১২), "" (২০১৩), এবং "" (২০১৫) চলচিত্রগুলোতে অভিনয় করে সর্বাধিক পরিচিতি লাভ করেন। কল্পবিজ্ঞান নির্ভর চলচিত্র স্টার ট্রেক (২০০৯), থ্রিলার এডভেঞ্চার "এ পারফেক্ট গেটওয়ে" (২০০৯), হরর কমেডি "দ্যা কেবিন ইন দ্যা উডস" (২০১২), ডার্ক ফ্যান্টাসি অ্যাকশন ফিল্ম "স্নো হোয়াইট এন্ড দ্যা হান্টসম্যান" (২০১২), যুদ্ধ ভিত্তিক "রেড ডাউন" (২০১২) এবং জীবনী ভিত্তিক স্পোর্টস ড্রামা ফিল্ম "রাশ" (২০১৩) চলচিত্র সমূহে অভিনয় করেছেন।
এছাড়াও ২০১৫ সালে, হেমসওর্থ অ্যাকশন থ্রিলার ছবি "ব্ল্যাকহ্যাট, কমেডি ফিল্ম "ভ্যাকেশন" এবং জীবনী নির্ভর থ্রিলার "ইন দ্যা হার্ট অব দ্যা সী" এই চলচিত্রগুলোতে সফল ভাবে অভিনয় করেন।" ক্রিস হেমসওর্থ সনি'স রোবটের "ঘোস্টবাস্টার্স" চলচিত্রে পার্শ্ব চরিত্রের ভূমিকায় অভিনয় করেন। .
মুনশি আশরাফ হোসেন
সাহিত্যরত্ন মুনশি আশরাফ হোসেন (১৮৯২-১৯৬৫) বাঙালি কবি, গবেষক, পুথি ও লোকসাহিত্য সংগ্রাহক।
আশরাফ হোসেন ১৮৯২ সালে সিলেটের কমলগঞ্জ থানার রহিমপুর গ্রামে জন্মগ্রহণ করেন। তিনি স্থানীয় মক্তবে শিক্ষা শুরু করেছেন। কওমি মাদ্রাসায় পাঁচ বছর শিক্ষার্জনের পর তিনি মুনশি উপাধি লাভ করেন। কালিপ্রসাদ মধ্য ইংরেজি স্কুলে তিনি তৃতীয় শ্রেণী পর্যন্ত পড়াশোনা করেছেন।
এর তিন বছর পর ১৯১৮ সালে নিজ গ্রামে তার স্থাপিত প্রাথমিক বিদ্যালয়ে শিক্ষকতা শুরু করেন। ১৯২২ সালে তিনি এই স্কুলের প্রধান শিক্ষক হন। একই বছর শিলচর নর্মাল স্কুল থেকে গুরু ট্রেনিং পরীক্ষায় উত্তীর্ণ হন।
আশরাফ হোসেন ১৯১৮ সালে সাহিত্য চর্চা শুরু করেন। বিভিন্ন ম্যাগাজিন ও পত্রিকায় তিনি স্থানীয় সমস্যাদি নিয়ে লেখালেখি করতেন। একই সময়ে লোকসাহিত্য সংগ্রহ নিয়ে উৎসাহিত হন। দীনেশচন্দ্র সেনের "পূর্ববঙ্গ-গীতিকা" গ্রন্থে তার সংগৃহিত "মণিপুরের লড়াই" সংকলিত হয়েছে।
তিনি ১২টি মৌলিক গ্রন্থ প্রণয়ন করেছেন। এর মধ্যে রয়েছে "আশরাফ দেওয়ানা", "ভূমিকম্পের কবিতা", "আদম খাঁ দেওয়ানের গীত" ইত্যাদি। লোকসাহিত্য বিষয়ে তার সম্পাদিত ৩০টি গ্রন্থ রয়েছে যার মধ্যে রয়েছে "দিলকুশ কন্যার বারমাসী", "শান্তিকন্যার বারমাসী", "লিলাইর বারমাসী", "মধুমালার গীত" প্রভৃতি। এছাড়াও তিনি ১৭টি পাঠ্যপুস্তক প্রণয়ন করেছেন। যেমন "মক্তবি বাল্যশিক্ষা", "সাহিত্য সুধা", "নববিধান ধারাপাত" ইত্যাদি। মাসিক আল ইসলাহ পত্রিকায় তার রচিত "সিলহটের ইতিহাস" ধারাবাহিকভাবে প্রকাশিত হয়েছে।
সাহিত্যে অবদানের স্বীকৃতি হিসেবে মুর্শিদাবাদ বঙ্গ সাহিত্য মন্ডল ১৯৩৫ সালে তাকে "পুরাতত্ত্ববিদ" উপাধি দেয়। ১৯৪৩ সালে আসাম সরকার তাকে সাহিত্য বৃত্তি প্রদান করে। ১৯৫২ সালে নিখিল বঙ্গ সাহিত্য সংঘ তাকে "সাহিত্যরত্ন" ও "কাব্যবিনোদ" উপাধি দেয়। ১৯৬৫ সালে পাকিস্তান সরকার তাকে "তমগা-ই-কায়েদে আজম" উপাধি প্রদান করে। বাংলা একাডেমি তাকে আর্থিক সহায়তা প্রদান করেছিল।
আশরাফ হোসেন ১৯৬৫ সালের ২৪ জানুয়ারি নিজ গ্রামে ইন্তেকাল করেন।
অলিম্পিকে মরক্কো
মরোক্কো প্রথম অলিম্পিক গেমসে অংশগ্রহণ করে ১৯৬০ সালে এবং তার পরের ১৯৮০ মস্কো গেমস বাদে সকল গ্রীষ্মকালীন অলিম্পিক গেমসে অংশগ্রহণ করেছে। ১৯৮০ গ্রীষ্মকালীন অলিম্পিক মরোক্কো যুক্তরাষ্ট্রের নেতৃত্বে বয়কট করেছিল। এছাড়া মরোক্কো ১৯৭৬ গ্রীষ্মকালীন গেমস আফ্রিকান বয়কটের অংশ হিসাবে বয়কট করে, যাতে তার পাঠানো প্রতিনিধিদের ফিরিয়ে নেয়।
শীতকালীন অলিম্পিক গেমসে মরোক্কোর অভিষেক হয় ১৯৬৮ সালে। তারপর থেকে মরোক্কো অনিয়মিত ভাবে ৬টি শীতকালীন অলিম্পিক গেমসে অংশগ্রহণ করেছে।
মরোক্কোর ক্রীড়াবিদগন গ্রীষ্মকালীন অলিম্পিকে ২২টি পদক জিতেছে। সবচেয়ে বেশি পদক জিতেছে দৌড়বাজীতে। শীতকালীন অলিম্পিকে কোন পদক জিততে পারেনি।
মরোক্কোর জাতীয় অলিম্পিক কমিটি ১৯৫৯ সালে গঠিত এবং একই বছর আন্তর্জাতিক অলিম্পিক কমিটি কর্তৃক স্বীকৃত হয়।
কমলা দাশগুপ্ত
কমলা দাশগুপ্ত () (১১ মার্চ, ১৯০৭ - ১৯ জুলাই, ২০০০) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী ও সাহিত্যিক
কমলা দাশগুপ্ত ১৯০৭ সালে ঢাকার বিক্রমপুরে এক বৈদ্য পরিবারে জন্মগ্রহণ করেন। ১৯২৪ সনে তিনি ঢাকার ব্রাহ্মবালিকা শিক্ষালয় থেকে প্রবেশিকা পাশ করেন। এর পরে তার পরিবার কলকাতায় গমন করে। কলকাতায় তিনি বেথুন কলেজে ভর্তি হন। ১৯২৮ সনে বেথুন কলেজ থেকে বি.এ ডিগ্রি লাভ করেন এবং পরে কলকাতা বিশ্ববিদ্যালয়ের অধীনে ইতিহাসে এম.এ পাস করেন।
এম.এ শ্রেণির ছাত্রাবস্থায় তিনি রাজনৈতিক মনস্ক হয়ে ওঠেন। সে সময় যুগান্তর দল এর কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। তিনি বিপ্লবী দীনেশ মজুমদারের কাছে লাঠিখেলা শিখতে আরম্ভ করেন। ১৯২৯ সালে যুগান্তর দলের নেতা রসিকলাল দাসের প্রেরণায় গান্ধীর অহিংসবাদ ছেড়ে সশস্ত্র সংগ্রামের জন্য যুগান্তর দলে যোগ দেন। সহপাঠী হিসাবে ছিল কল্যাণী দাস। তিনি বীণা দাসকে রিভলবার সরবরাহ করেন যা দিয়ে তিনি ফেব্রুয়ারি ১৯২২ সালে গভর্নর স্ট্যানলি জ্যাকসনকে হত্যার চেষ্টা করেন। তিনি বোমা হামলার সাথে জড়িত থাকার কারণে বেশ কয়েকবার গ্রেফতার হন কিন্তু প্রমাণের অভাবে প্রত্যেক সময় মুক্তি পান। ১৯৩২-৩৮ তিনি প্রেসিডেন্সি ও হিজলী বন্দী নিবাসে আটক থাকেন। হিজলি বন্দি নিবাসে বন্দি থাকা অবস্থায় তিনি ম্যালেরিয়ায় আক্রান্ত হন।
১৯৩০ সালে তিনি বাড়ি ছেড়ে দরিদ্র নারীদের জন্য একটি হোস্টেলের ম্যানেজার হিসেবে চাকরি নেন। সেখানে তিনি বিপ্লবীদের জন্য বোমা ও বোমা তৈরির সরঞ্জাম সংরক্ষণ করতেন এবং বহন করে আনতেন। ভারত ছাড়ো আন্দোলনে যোগ দিয়েও কারাবাস করেছেন তিন বছর (১৯৪২-৪৫)। দাংগা বিধ্বস্ত নোয়াখালী তে ত্রানের কাজ করেছেন এই বিপ্লবী।
কর্মজীবনে শিক্ষকতা ছাড়াও "মন্দিরা" পত্রিকা সম্পাদনা করতেন কমলা দাশগুপ্ত। দেশ ভাগের পরে লিখেছিলেন তাঁর আত্মজীবনী "রক্তের অক্ষরে" যা ১৯৫৪ সালে প্রকাশিত হয়। তিনি পরে লিখেছিলেন "স্বাধীনতা সংগ্রামে বাংলার নারী" (১৯৬৩) নামে আরো একটি গবেষণামূলক গ্রন্থ। গ্রন্থ দুটিতে তাঁর বিপ্লবী ও রাজনৈতিক জীবনের নানা বিষয় উঠে এসেছে।
কমলা দাশগুপ্ত ২০০০ সালের ১৯ জুলাই মৃত্যুবরণ করেন।
জামাই ৪২০
জামাই ৪২০ (ইংরাজি: Son-in-law 420) প্রখ্যাত পরিচালক রবি কিনাগী পরিচালিত, শ্রী ভেঙ্কটেশ ফিল্মস এবং সুরিন্দর ফিল্মস প্রযোজিত ২০১৫ সালের একটি ভারতীয় বাংলা চলচ্চিত্র। এতে অভিনয় করেন সোহম চক্রবর্তী, হিরণ চট্টোপাধ্যায়, অঙ্কুশ হাজরা, মিমি চক্রবর্তী, পায়েল সরকার, নুসরাত জাহান । এই ছবিটি ২০১৫ সালের ২২শে মে মুক্তি পায়।
পাঞ্জাবীর জন্য সাহিত্য অকাদেমি পুরস্কার বিজয়ীদের তালিকা
১৯৫৫ সাল থেকে প্রতি বছর সাহিত্য অকাদেমী কর্তৃক সাহিত্য অকাদেমী পুরস্কার দেওয়া হয়। এটি ভারতের ন্যাশনাল একাদেমি, লেখক ও তাঁদের কাজ, ভারতীয় সাহিত্যে বিশেষত পাঞ্জাবী সাহিত্য উন্নয়নে তাঁদের অসামান্য অবদানের জন্য, সেইসাথে অনুবাদের জন্য প্রদান করেন। ভারতে জ্ঞানপীঠ পুরস্কারের পর এটি দ্বিতীয় সর্বোচ্চ সাহিত্য পুরস্কার। ১৯৫৭,১৯৫৮,১৯৬০, ১৯৬৬ সালে কোন পুরস্কার দেওয়া হয় নি।
পারবো না আমি ছাড়তে তোকে
পারবো না আমি ছাড়তে তোকে ২০১৫ সালের একটি বাংলা রোমান্টিক চলচ্চিত্র। এটি পরিচালনা করেন রাজ চক্রবর্তী এবং প্রযোজনায় শ্রী ভেঙ্কটেশ ফিল্মস ও সুরিন্দর ফিল্মস।
বহড়ু
বহড়ু ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার জয়নগর থানার অন্তর্গত একটি গ্রাম। এটি জয়নগর ১ ব্লকের বহড়ু ক্ষেত্র গ্রাম পঞ্চায়েতের অধীন। বহড়ু দক্ষিণবঙ্গের এক অতি প্রাচীন জনপদ। রায়মঙ্গল কাব্যে বহড়ূ গ্রামের উল্লেখ আছে। ইস্ট ইন্ডিয়া কোম্পানির দেওয়ান নন্দকুমার বসু বহড়ু গ্রামের জমিদার ছিলেন। তার নির্মিত শ্যামসুন্দরের মন্দির স্থাপত্য ও চিত্রকলার জন্য বিখ্যাত। শ্যামসুন্দর মন্দির ছাড়াও বহড়ুতে শিব ও ধর্মরাজের মন্দির আছে।
রায়মঙ্গল কাব্যে উল্লেখ আছে 'বড়ুক্ষেত্র'-এর। মধ্যযুগের 'বড়ুক্ষেত্র' আজকের বহড়ু গ্রাম ও বহড়ুক্ষেত্র গ্রাম পঞ্চায়েত। ঊনবিংশ শতকের প্রথম ভাগে জনৈক নন্দকুমার বসু ইস্ট ইন্ডিয়া কোম্পানির লবণ বিভাগের দেওয়ান নিযুক্ত হন ও বহড়ুর জমিদারী লাভ করেন। তিনি কিছুকাল রাজপুতানার জয়পুর রাজ্যেরও দেওয়ান ছিলেন। সেই সময় তিনি বৃন্দাবনের তিন প্রধান দেবতা গোবিন্দ, গোপীনাথ ও মদনমোহনের জন্য তিনটি মন্দির নির্মাণ করার অনুমতি চান জয়পুরের রাজার কাছে। জয়পুরের রাজার অনুমতি পেয়ে ১৮১৯ থেকে ১৮২১ সালের মধ্যে তিনি জয়পুরে তিনটি মন্দির নির্মাণ করেন। এরপর তিনি স্থির করেন যে তার বৃদ্ধা মায়ের জন্য বহড়ুতেই মথুরা-বৃন্দাবন স্থাপন করবেন। সেই মত তিনি জয়পুর রাজ্যের চুনার থেকে পাথর ও স্থপতি আনিয়ে বহড়ুতে শ্যামসুন্দরের মন্দির নির্মাণ করেন। ১৮২৫ সালে মন্দিরের গাত্রে দেওয়ালচিত্র অঙ্কন করেন বর্ধমান জেলার দাঁইহাটের শিল্পী গঙ্গারাম ভাস্কর। পরবর্তীকালে বসু পরিবার বহড়ুতে পাঁচটি শিব মন্দির নির্মাণ করেন।
বহড়ু গ্রামটি জয়নগর মজিলপুর শহরের পাঁচ কিলোমিটার উত্তরে অবস্থিত ।
বহড়ু গ্রামটি সড়কপথে বারুইপুর-কুলপি রোড ও রেলপথে শিয়ালদহ-লক্ষ্মীকান্তপুর লাইন দ্বারা দক্ষিণ চব্বিশ পরগণা জেলার অন্যান্য স্থান ও কলকাতার সাথে সুসংযুক্ত ।
১৮৫৬ সালে স্থাপিত বহড়ু উচ্চ বিদ্যালয় একটি বাংলা মাধ্যমের সরকারী সহশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৯৫৪ সালে স্থাপিত বহড়ু উচ্চ বালিকা বিদ্যালয় একটি বাংলা মাধ্যমের সরকারী স্ত্রীশিক্ষা প্রতিষ্ঠান। এই বিদ্যালয়ে পঞ্চম থেকে দ্বাদশ শ্রেণীর ছাত্রীরা বিদ্যালাভ করেন। বিদ্যালয়ের নিজস্ব গ্রন্থাগার ও ক্রীড়াঙ্গণ আছে। বিদ্যালয়ে মিড ডে মিলের ব্যবস্থা আছে। ১৮৬০ সালে স্থাপিত হয় বহড়ু বালিকা মুক্ত প্রাথমিক বিদ্যালয়। এটি একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব ক্রীড়াঙ্গণ আছে ও মিড ডে মিলের ব্যবস্থা আছে। ২০০১ সালে প্রতিষ্ঠিত বহড়ু দীঘিরপাড় মুক্ত প্রাথমিক বিদ্যালয় একটি বাংলা মাধ্যমের সরকারী প্রাথমিক সহশিক্ষা প্রতিষ্ঠান। বিদ্যালয়ের নিজস্ব গ্রন্থাগার ও ক্রীড়াঙ্গণ আছে ও মিড ডে মিলের ব্যবস্থা আছে। ১৯৯৮ সালে স্থাপিত বহড়ু চিলড্রেন্‌স্‌ অ্যাকাডেমি একটি বাংলা মাধ্যমের বেসরকারী প্রাথমিক সহশিক্ষা প্রতিষ্ঠান। এছাড়া দীঘিরপাড়ে একটি অস্বীকৃত মাদ্রাসা আছে।
গ্র্যান্ড হায়াত দুবাই
গ্র্যান্ড হায়াত দুবাই হচ্ছে সংযুক্ত আরব আমিরাতের দুবাইয়ে অবস্থিত একটি হোটেল। এটি ২০০৩ সালে প্রতিষ্ঠিত হয়। ঐ সময়ে ৬৭৪ রুম নিয়ে গঠিত এটি ছিল দুবাইয়ের সবচেয়ে বড় হোটেল। হোটেলটিতে আরবীয় খাদ্য পরিবেশন করা হয়। গ্র্যান্ড হায়াত হোটেল হায়াত হোটেল কর্পোরেশন হোটেল গুলির মধ্যে অন্যতম।
হোটেলটিতে একটি আভ্যন্তরীণ অতিবৃষ্টি অরণ্য রয়েছে।
অলিম্পিকে দক্ষিণ আফ্রিকা
দক্ষিণ আফ্রিকা প্রথম অলিম্পিক গেমসে অংশগ্রহণ করে ১৯০৪ সালে এবং ১৯৬০ সাল পর্যন্ত সকল গ্রীষ্মকালীন গেমসে অংশগ্রহণ করেছে। ১৯৬০ সালে শীতকালীন অলিম্পিকে দক্ষিণ আফ্রিকার অভিষেক হয়। কিন্তু ১৯৬৪ থেকে ১৯৮৮ পর্যন্ত ও শীতকালীন অলিম্পিকে ১৯৯২ পর্যন্ত অংশগ্রহণ করেনি। ১৯৯২ গ্রীষ্মকালীন অলিম্পিক ও ১৯৯৪ শীতকালীন অলিম্পিক থেকে দক্ষিণ আফ্রিকা পুনরায় নিয়মিত অংশগ্রহণ শুরু করে।
দক্ষিণ আফ্রিকার ক্রীড়াবিদগন গ্রীষ্মকালীন অলিম্পিক গেমসে ৭৮টি পদক জিতলেও শীতকালীন অলিম্পিক গেমসে কোন পদক জিততে পারেনি।
সিরিন বিনতে শামউন
সিরিন বিনতে শামউন প্রথম জীবনে ছিলেন একজন মিসরীয় কিবতি খ্রিস্টান। রাজা মুকাওকিস ৬২৮ খ্রিস্টাব্দে সিরিন বিনতে শামউন এবং তাঁর বোন মারিয়া কিবতিয়াকে নবী মুহাম্মাদ (ছাল্লাল্লাহু আলাইহি ওয়া সাল্লাম)-এর কাছে উপহার হিসেবে প্রেরণ করেন। তারা দু'জনই তখন ইসলাম গ্রহণ করেন। ইসলামের মহাকবি হাসসান বিন সাবিতের সঙ্গে তাঁর বিবাহ হয়। তাদের এক পুত্রের নাম আব্দুর রহমান ইবন হাসসান।.
আবু উমামাহ আল-বাহিলি
আবু উমামাহ বা সুদাই ইবন আজলান ইবন ওয়াহহাব বা আবু উমামাহ আল-বাহিলি (মৃত্যু ৮১ হিজরি, ৭০০ খ্রিঃ হোমস, সিরিয়া) ছিলেন মুহাম্মাদ (ছাল্লাল্লাহু আলাইহি ওয়া সাল্লাম)-এর একজন সাহাবী।
তিনি আলি (রাঃ)-এর সাথে সিফফিনের যুদ্ধে অংশগ্রহণ করেন এবং সিরিয়াতে স্থায়ী হন। সহিহ বুখারি ও মুসলিমের ২৫০ টি হাদিসের সাথে তাঁর সংযুক্ততা পাওয়া যায়। তিনি সিরিয়াতে মৃত্যুবরণকারী শেষ সাহাবী।
প্লাজা হোটেল
প্লাজা হোটেল নিউইর্য়কের ম্যানহ্যাটন মিডটাউনে অবস্থিত একটি গুরুত্বপূর্ণ হোটেল। এটি নিউইর্য়কের গুরুত্বপূর্ণ ল্যান্ডমার্ক হিসেবে চিহ্নিত হয়। এটি একটি বিলাশবহুল হোটেল এবং ঐতিহ্যবাহী ভবন। এর বর্তমান মালিক ভারতীয় সাহারা পরিবার।
মিনিয়েচার
মিনিয়েচার পেইন্টিং () শব্দের আক্ষরিক অর্থ ক্ষুদ্র চিত্র বা অনুচিত্র। মিনিয়েচার শব্দটি এসেছে ল্যাটিন শব্দ "miniāre" (to colour red) থেকে যার অর্থ লাল মেঠো সিঁদুর। মধ্য যুগে ইউরোপের লাল মেঠো সিঁদুর দিয়ে পুস্তক বা পুঁথি চিত্র প্রচলন ছিল এভাবে হাতে লেখা পুস্তক বা পুথির অভ্যান্তরে স্বপাল পরিসরে যে ক্ষুদ্র আকৃতির চিত্র বা অনুকৃতি করা হত সেটি মিনিয়েচার পেইন্টিং নামে পরিচিত। ভারত বর্ষে মুঘল আমলের অনেক বিখ্যাত মিনিয়েচার চিত্র অঙ্কিত হয়েছে।
জেন জ্যাকবস
জেনিফার মেরি "জেন" জ্যাকবস (; জন্ম: ৮ মার্চ, ১৯৫৬ - মৃত্যু: ২১ জুলাই, ২০১৬) দক্ষিণ অস্ট্রেলিয়ার অ্যাডিলেডে জন্মগ্রহণকারী বিশিষ্ট অস্ট্রেলীয় প্রমিলা আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন জেন জ্যাকবস। দলে তিনি মূলতঃ অল-রাউন্ডার ছিলেন। মাঝারি সারির ডানহাতি ব্যাটসম্যানের দায়িত্ব পালনের পাশাপাশি ডানহাতে অফ স্পিন বোলার হিসেবেও ভূমিকা রেখেছেন। ঘরোয়া ক্রিকেটে ভিক্টোরিয়া ও দক্ষিণ অস্ট্রেলিয়ার পক্ষে খেলেছেন তিনি।
সমগ্র খেলোয়াড়ী জীবনে সাতটি টেস্ট ও তেরোটি ওডিআইয়ে জাতীয় দলের প্রতিনিধিত্ব করেন তিনি। ১৯ জানুয়ারি, ১৯৭৯ তারিখে নিউজিল্যান্ডের বিপক্ষে তাঁর টেস্ট অভিষেক ঘটে। টেস্টে সর্বমোট ১৩৬ রান তোলেন; তন্মধ্যে ৪৮ তাঁর সর্বোচ্চ সংগ্রহ ছিল ও ৮ উইকেট দখল করেন। কয়েক বছর বাদে ১০ জানুয়ারি, ১৯৮২ তারিখে ভারতের বিপক্ষে ওডিআই অভিষেক ঘটে তাঁর। ২৩৫ রান তোলার পাশাপাশি ৩ উইকেট পেয়েছিলেন তিনি। এছাড়াও, ১৯৮২ সালের ক্রিকেট বিশ্বকাপের দ্বিতীয় শিরোপা জয়ী অস্ট্রেলিয়া দলের সদস্য ছিলেন তিনি।
১৯৮৩-৮৪ মৌসুমে ভারতে সফলতম সফরের অবতারণা করেন। ওডিআইয়ে ৪-০ ব্যবধানে জয় পায় তাঁর দল এবং চার টেস্টের সিরিজের সবগুলোই ড্রয়ে পরিণত হয়েছিল। এ সফরেই ওডিআইয়ে নিজস্ব সেরা বোলিং পরিসংখ্যান ২/৩৫ ও টেস্টে ৪/৭২ লাভ করেন এবং টেস্টে ব্যক্তিগত সর্বোচ্চ ৪৮ রান তোলেন।
২১ জুলাই, ২০১৬ তারিখে তাঁর দেহাবসান ঘটে। তাঁর মৃত্যুতে ক্রিকেট অস্ট্রেলিয়ার প্রধান নির্বাহী জেমস সাদারল্যান্ড গভীর দুঃখ প্রকাশ করে সমবেদনা প্রকাশ করেন।
চণ্ডীগড় ইঞ্জিনিয়ারিং কলেজ
চণ্ডীগড় ইঞ্জিনিয়ারিং কলেজ (বা সি.ই.সি) ভারতের চণ্ডীগড়ের নিকট মোহালিতে "চন্ডিগড় কলেজ সমুদয়ের" লান্দ্রান ক্যাম্পাসে একটি ইঞ্জিনিয়ারিং কলেজ এবং স্নাতক কোর্সের জন্য পাঞ্জাব প্রযুক্তিগত বিশ্ববিদ্যালয়ের মান্যতা প্রাপ্ত একটি কলেজ৷ লান্দ্রানে ক্যাম্পাস নির্মাণের এক বছর পর, ২০০২ সালে চণ্ডীগড় ইঞ্জিনিয়ারিং কলেজ প্রতিষ্ঠিত হয়। এটি পাঞ্জাবের অন্যতম সর্বোত্তম ইঞ্জিনিয়ারিং কলেজ।
লান্দ্রান ক্যাম্পাসেের ৯টি কলেজের অন্যতম কলেজ চণ্ডীগড় ইঞ্জিনিয়ারিং কলেজ যেটি  ক্যাম্পাসেের অন্যতম বিশিষ্ট কলেজ । কলেজটি চারটি ব্লকে বিভক্ত। প্রতিটি ব্লকে কলেজের বিভিন্ন বিভাগ আছে।
২৬ এপ্রিল ২০০৪ সালে, থেকে অ্যাক্রেডিটেশন সিস্টেম অফ অস্ট্রেলিয়া এবং নিউজিল্যান্ড থেকে সিইসি ISO-9001:2000 সার্টিফিকেট প্রাপ্ত করে।
চন্ডীীগড়, ইঞ্জিনিয়ারিং কলেজ হয়েছে এ আই সি টি ই দ্বারা প্রতিষ্ঠিত ন্যাশনাল বোর্ড অফ আক্রিডিএসান  দ্বারা মান্যতা প্রাপ্ত।
প্রত্যেক বছর চাকরী নিয়োগের জন্য, বহু ভালো কোম্পানি যথা ইনফোসিস, উইপ্রো, আই গেট, মাইক্রোসফট,গুগল, এইচসিএল, বিড়লা সফট,এল এন্ড টি ইনফোটেক, টাটা মোটর, ফ্রি স্কেল, কাডেন্স, আট্রেন্টা, ডেল, পোলারিস, স্যাপ ল্যাবস, অ্যাডোবি সিস্টেম, পেরট সিস্টেম,আইরিস সফটওয়্যার, সিট্রিক্স সিস্টেম, ওরাকল, সান মাইক্রোসিস্টেম, কগ্নিজান্ট, এয়ারটেল, ডিলয়েট, আইবিএম ইত্যাদি.  ক্যাম্পাসেে আসেন।  গড় প্যাকেজ -  প্রায়.৩.৭৫ লক্ষ টাকা প্রতি বছর, সর্বোচ্চ বেতন দেওয়া হয় ২৯ লক্ষ টাকা প্রতি বছর।
চণ্ডীগড় আন্তর্জাতিক বিমানবন্দর
চণ্ডীগড় আন্তর্জাতিক বিমানবন্দর ভারতের চণ্ডীগড় শহরে অবস্থিত বিমানবন্দর যা পাঞ্জাব, হরিয়ানা ও হিমাচল প্রদেশে সেবা প্রদান করে থাকে। ২০১৫ সালের ১১ সেপ্টেম্বর, প্রধানমন্ত্রী নরেন্দ্র মোদি দেশীয় এবং আন্তর্জাতিক ফ্লাইটের জন্য বিমানবন্দরের নতুন টার্মিনাল ভবন উদ্বোধন করেন। বিমানবন্দরে রানওয়ে চণ্ডীগড় ইউনিয়ন সীমানার মধ্যে অবস্থিত এবং নতুন টার্মিনাল পাঞ্জাবের এসএএস নগর জেলায় একটি গ্রামে অবস্থিত। এখানে প্রায় ৩৫টি টেকঅফ এবং দিল্লি, মুম্বই, বেঙ্গালুরু, শ্রীনগর, চেন্নাই, আহমেদাবাদ ও হায়দ্রাবাদ থেকে প্রতিদিন ফ্লাইট অবতরণ করে।
অলিম্পিকে ফিলিপাইন
ফিলিপাইন অলিম্পিক গেমসে প্রথম ক্রীড়াবিদ পাঠায় ১৯২৪ সালে। ফিলিপাইন দক্ষিণ-পূর্ব এশিয়ার প্রথম দেশ হিসাবে অলিম্পিক গেমসে প্রতিদ্বন্দ্বিতা করে এবং পদক জিতে। ১৯৮০ গেমসে যুক্তরাষ্ট্রের নেতৃত্বে বয়কট করা ছাড়া গ্রীষ্মকালীন অলিম্পিকের সকল গেমসে অংশগ্রহণ করেছে। শীতকালীন অলিম্পিক গেমসে ফিলিপাইন ১৯৭২ সালে প্রথম অংশগ্রহণ করে এবং অনিয়মিত ভাবে ৪টি আসরে অংশ নিয়েছে। ১৯৭২ শীতকালীন অলিম্পিকে ফিলিপাইন দুজন আলপাইন স্কিইয়ার পাঠিয়েছিল।
ফিলিপাইনের ক্রীড়াবিদগন গ্রীষ্মকালীন অলিম্পিকে ৯টি পদক জিতেছে, যার মধ্যে বক্সিংয়ে ৫টি পদক। ফিলিপাইন স্বর্ণ পদক ছাড়া পদক জয়ী দেশসমূহের মধ্যে সর্ব্বোচ পর্যায়ে রয়েছে।.
ফিলিপাইনের জাতীয় অলিম্পিক কমিটি ফিলিপাইন অলিম্পিক কমিটি ১৯১১ সালে গঠিত হয় এবং ১৯২৯ সালে আইওসির স্বীকৃতি পায়।
অমর সিং চমকিলা
ধান্নি রাম (২১ জুলাই ১৯৬১ – ৮ মার্চ ১৯৮৮), যিনি অমর সিং চমকিলা নামেই পরিচিত, ছিলেন একজন জনপ্রিয় পাঞ্জাবী গায়ক, গীতিকার, সঙ্গীতজ্ঞ, সুরকার। চমকিলা এবং তাঁর স্ত্রী ও সঙ্গীত-জুটি অমর অমর জোত এবং তাঁদের সঙ্গীত দলের অপর দুজন সদস্য ১৯৮৮ সালের ৮ মার্চ তারিখে একদল তরুণ দোষ্কৃতিকারীর হাতে নিহত হন।
অমর সিং চমকিলা ১৯৬১ সালের ২১ জুলাই তারিখে ভারতের পাঞ্জাব প্রদেশের লুধিয়ানার নিকটবর্তী দুগ্রী নামক গ্রামে জন্মগ্রহণ করেন। তাঁর জন্মনাম ছিলো ধান্নি রাম। তাঁর পারিবারিক আর্থিক অবস্থা ছিল খুবই করুণ। তিনি ছিলেন হরি সিং ও কারতার কৌরের কনিষ্ঠ সন্তান। তিনি দুগ্রীর গুজার খান প্রাথমিক বিদ্যালয়ে শিক্ষা লাভ করেন। একজন বৈদ্যুতিক মিস্ত্রির সহকারী হিসাবে কিছুদিন কাজ করার পর তিনি লুধিয়ানা কাপড় কলের কাজ পান। তাঁর ছিল স্বাভাবিক সঙ্গীত প্রতিভা এবং তিনি হারমোনিয়াম ও ঢোলকি বাজানো শেখেন।
চমকিলার জীবদ্দশায়ই HMV কর্তৃক তাঁর এলপি রেকর্ড এবং ইপি রেকর্ড প্রকাশিত হয়।
যদিও চমকিলার মৃত্যুর পর বিভিন্ন সংকলিত অ্যালবাম প্রকাশিত হয়েছে তথাপি নিম্নলিখিত সিডিগুলো "সারেগামা" দ্বারা সংকলিত হয়েছে যেগুলোর স্টুডিও রেকর্ডিং চমকিলা করেছিলোঃ
নীল হুড়হুড়ে
নীল হুড়হুড়ে (বৈজ্ঞানিক নাম:"Cleome rutidosperma"DC) এক ধরনের সপুষ্পক উদ্ভিদ যা "" গোত্রের এবং "" পরিবারের অন্তরভুক্ত, প্রধানতঃ ক্রান্তিয় আফ্রিকাজাত। এই প্রজাতিটিকে এশিয়া এবং অস্ট্রেলিয়ার ক্রান্তিয় জলাজমিতে প্রচুর পরিমানে দেখা যায়। বাড়ির লনে আগাছাদের সাথে এদের দেখা যায়। নীল হুড়হুড়ে ফ্রেঞ্জেড স্পাইডার ফুল অথবা পারপেল ক্লেওম নামেও পরিচিত।
নীল হুড়হুড়ে লম্বা এবং শক্ত গুল্ম জাতীয় এবং শাখাপ্রশাখাযুক্ত উদ্ভিদ। এরা ১৫-১০০ সেন্টিমিটার উচ্চতার হয়। কান্ডের শাখাপ্রশাখাগুলি কৌনিক ভাবে বিস্তৃত এবং এদের পাতাগুলি ত্রিপত্রী। পাতাগুলি খানিকটা হীরকাকৃতির হয়। ফুলগুলি ছোট আকারের(১৫মিলিমিটার) এবং বেগুনী রঙের পাপড়িগুলির বিন্যাস উপরের দিকে থাকে এবং তার মধ্যে গর্ভকেশর এবং গর্ভরেণু সুসজ্জিত।
পাঞ্জাবের লোকনৃত্য
পাঞ্জাবি নাচ , পাঞ্জাব অঞ্চলের আদি বাসিন্দা এবং ভারত ও পাকিস্তানের দুপাশের সীমান্ত এলাকাজুড়ে থাকা মানুষের লোকনৃত্য এবং ধর্মীয় নৃত্য শৈলীর একটি সমন্বয়। পাঞ্জাবি নৃত্য শৈলী খুব উচ্চ লয় থেকে মৃদু ও মন্থর গতির সব ধরনের হয়। পুরুষ এবং মহিলাদের জন্য নির্দিষ্ট শৈলী আছে। কিছু নাচ  ধর্মনিরপেক্ষ, এবং কিছু ধর্মীয় পরিপ্রেক্ষিতে উপস্থাপিত হয়।
এই নাচগুলি সাধারণত উৎসব উদযাপনে করা হয়, যেমন ফসল ফলাবার সময়(বৈশাখী), বিবাহ, বিভিন্ন মেলায় (উৎসব) যথা লোরি, জশন-এ-বাহারান (বসন্ত উৎসব) ইত্যাদি, যেখানে সবাইকে নাচ করতে উত্সাহ দেওয়া হয়। সাধারণত বিবাহিত পাঞ্জাবি দম্পতিরা  একসঙ্গে নাচ করেন। স্বামী, মাঝেমাঝে হাত উপরে তুলে, পুরুষদের নৃত্য শৈলীতে নাচ করেন এবং স্ত্রী, পাঞ্জাবি মেয়েদের নৃত্য শৈলীতে নাচ করেন।
প্রধান পাঞ্জাবি  লোকনৃত্য, পুরুষদের জন্য বা নারী ,পুরুষ, সবার জন্য হল ভাংড়া এবং মহিলাদের জন্য  গিদ্ধা।
প্রচলিত পাঞ্জাবি 'নারীর' জন্য লোকনৃত্য
রিয়েল ডাউনলোডার
রিয়েল ডাউনলোডার হলো রিয়েল নেটওয়ার্ক এর একটি ফ্রি ডাউনলোড ম্যানেজার যেটা ইউটিউব, কলেজ হিউনার,ফেসবুক, ফানি অর ডাই এবং ডেইলিমোশন ইত্যাদি সাইট থেকে বিভিন্ন ভিডিও এমওভি এবং এফএলভি ইত্যাদি ফরম্যাটে ডাউনলোড করে থাকে। এই সফটওয়ারটি তার গ্রাহকদেরকে বিভিন্ন সামাজিক যোগাযোগ মাধ্যম থেকে ভিডিও ডাউনলোড এবং তা শেয়ার করার সুবিধা দিয়ে থাকে। সিনেট ১৯শে জুলাই ২০১১ তে একে পর্যালোচনা করে এবং ৫ এর মধ্যে ৪.৫ রেটিং প্রদান করে।
ফ্রি ভারশনে যে বৈশিষ্ট্য সমূহ রয়েছে
ক্রাইপ্টলোড
ক্রাইপ্টলোড হলো মাইক্রোসফট উইন্ডোজ এর একটি মুক্ত ডাউনলোড ম্যানেজার যার সাহায্যে বিভিন্ন ফাইল হোস্টিং সাইট যেমনরেপিডশেয়ার, মেগাআপলোড ইত্যাদি হতে ফাইল ডাউনলোড করা যায়।. এটি একধরনের প্রাথমিক প্রোগ্রাম যার সাহায্যে একটি ফাইলকে বিভিন্ন ছোট ছোট ভাগে ভাগ করে ডাউনলোড করা হয়। ২০০৯ সালের ২রা সেপ্টেম্বর থেকে ২০১৩ সালের নভেম্বর পর্যন্ত এর ১.১.৮.০ ভারশনটি ব্যবহার হয়ে আসছে।
ইবনে দাকিক আল-‘ইদ
ইবনে দাকিক আল-‘ইদ (১২২৮-১৩০২ খ্রিঃ) ইসলামের মহান ধর্মতত্ত্ববিদ এবং মৌলিক ইসলামী আইন ও আকিদার অন্যতম শ্রেষ্ঠ পণ্ডিত হিসেবে বিবেচিত হয়ে থাকেন। তিনি শাফেঈ ফিকাহ-এর কর্ণধারদের মধ্যে অন্যতম ছিলেন। তাঁর পিতার নাম মাজুদ্দিন আলি। ইবনে দাকিক আল-‘ইদ যদিও ইবনে আব্দুল সালামের অধীনে শাফেঈ আইনশাস্ত্র শিক্ষালাভ করেন,কিন্তু তিনি মালিকি ফিকাহ-তেও দক্ষ ছিলেন। তিনি মিশরে শাফেঈ আইনের প্রধান কাজি হিসেবে দায়িত্ব পালন করেন। ইবনে দাকিক আল-‘ইদ ইমাম আয-যাহাবী এবং পরবর্তী প্রজন্মের অনেক নেতৃস্থানীয় উলামাকে হাদিসশাস্ত্র শিক্ষা দান করেন।
ইবনে দাকিক তাঁর জীবদ্দশায় অনেকগুলো গ্রন্থ রচনা করেন, এর মধ্যে ইমাম নববীর ‘চল্লিশ হাদীস’-এর উপর তাঁর লিখা ভাষ্যটি সবচেয়ে জনপ্রিয় হয়েছে। তাঁর ভাষ্যটি এত জনপ্রিয় হয়ে উঠেছে যে এটা কার্যত অসম্ভব, কোনো গবেষক ইয়াহিয়া আল- নববীর চল্লিশ হাদীস সম্পর্কে কোনও বই লিখবে ইবনে দাকিকের উদ্ধৃতিকে বাদ দিয়ে।
১৩০২ খ্রিস্টাব্দে তিনি মৃত্যুবরণ করেন।
মাঝা
মাঝা (Punjabi: ਮਾਝਾ (Gurmukhi), (Shahmukhi); "Mājhā") পাঞ্জাবের একটি অঞ্চল যা বিপাশা এবং সুতলেজ নদীর ডান অংশ এবং ঝিলম নদীর উত্ত্রবর্তী অঞ্চল পর্যন্ত বিস্তৃত। মাঝা অঞ্চলটি বারি দোয়াব (বিয়াস অথবা বিপাশা এবং রাভী নদীর মধ্যবর্তী অঞ্চল), রেচনা দোয়াব (রাভী এবং চেনাব নদীর মধ্যবর্তী অঞ্চল) এবং যেচ দোয়াবএর (ঝিলাম এবং চেনাব নদীর মধ্যবর্তী অঞ্চল) একটি ছোট অংশকে উল্লেখযোগ্যভাবে অন্ত্ররভুক্ত করে। ঐতিহাসিক পাঞ্জাবের মধ্যবর্তী অঞ্চল হল মাঝা। মাঝা "Mājhā" (ਮਾਝਾ) অথবা মাঞ্ঝা "Mānjhā" (ਮਾਂਝਾ) শব্দটির অর্থ হল "কেন্দ্র" অথবা কেন্দ্রবর্তী। এই অঞ্চলের মানুষরা "মাঝি " নামে পরিচিত।
নিম্নলিখিত জেলাগুলি মাঝার অন্তর্গত-
আটলান্টিস, দি পাম
আটলান্টিস, দি পাম হচ্ছে একটি হোটেল রির্সোট যেটি পাম জুমাইরা, সংযুক্ত আরব আমিরাতে অবস্থিত। এটিই ছিল প্রথম হোটেল যেটি প্রথম কোনো দ্বীপে তৈরি হয় এবং এটি আটলান্টিস এর সূত্র মেনে তৈরি হয়। কিন্তু আরবীয় রীতি মেনে তৈরি হয়। এটি সেপ্টেম্বর ২৪,২০০৮ এ খোলা হয়।
ইংল্যান্ড ক্রিকেট দলের কোচদের তালিকা
ইংল্যান্ড ক্রিকেট দলের কোচ একধরণের পদবিশেষ। ১৯৮৬ সালে সর্বপ্রথম এ পদ সৃষ্টি করা হয়। ২০১৬ সাল পর্যন্ত সর্বমোট নয়জন দলের কোচ হিসেবে দায়িত্ব পালন করেছেন। তন্মধ্যে, পিটার মুরেজ দুইবার এ পদে ছিলেন। একজন কোচ মূলতঃ দলের খেলোয়াড়দের নির্বাচন করা, প্রথম একাদশ নির্বাচনসহ গণমাধ্যমে স্বাক্ষাৎকার প্রদান করে থাকেন। সচরাচর কোচ হিসেবে তাঁদেরকে আখ্যায়িত করা হলেও অতীতে তাঁরা দলীয় ব্যবস্থাপক বা দলীয় পরিচালকরূপে পরিচিতি পেতেন।
নিম্নবর্ণিত ব্যক্তিগণ ইংল্যান্ড ক্রিকেট দলের প্রধান কোচের মর্যাদা পেয়েছেন। ডানকান ফ্লেচার সর্বাধিক আট বছর এ দায়িত্ব পালন করেছেন। একমাত্র ব্যক্তি হিসেবে পিটার মুরেজ দুইবার দলকে পরিচালনা করেছেন। বর্তমান কোচ হিসেবে ট্রেভর বেলিস ২০১৫ সাল থেকে কর্মরত।
২০১২ সালে অ্যান্ডি ফ্লাওয়ার ওডিআই এবং টি২০আইয়ের কোচের দায়িত্ব থেকে অব্যহতি নেন। কিন্তু, টেস্টে কোচ হিসেবে স্বপদে ছিলেন তিনি। অ্যাশলে জাইলস সীমিত ওভারের ক্রিকেটে ইংল্যান্ড দলকে পরিচালনার দায়িত্ব পেলেও টেস্ট দলে জড়িত হননি। ব্যতিক্রম হিসেবে ফ্লাওয়ার ও পিটার মুরেজের সাথে অ্যাশলে জাইলস দায়িত্ব পালন করেছেন।
পিতা-মাতা ইংরেজ হওয়া স্বত্ত্বেও ডানকান ফ্লেচার প্রথম বিদেশী কোচ হিসেবে ইংল্যান্ড ক্রিকেট দলের দায়িত্ব পেয়েছিলেন। জিম্বাবুয়েতে জন্মগ্রহণকারী অ্যান্ডি ফ্লাওয়ার এবং বর্তমান ইংল্যান্ডের কোচ ট্রেভর বেলিস অস্ট্রেলীয়।
সুরজিত সিং রণধাওয়া
সর্দার সুরজিত সিং রণধাওয়া (১০ই অক্টোবর, ১৯৫১ - ৬ই জানুয়ারি, ১৯৮৪) ছিলেন একজন ভারতীয় হকি খেলোয়াড়, যিনি ১৯৭৬ সালে মন্ট্রিল অলিম্পিকে ভারতের জাতীয় হকি দলের প্রতিনিধিত্ব করেন । তিনি ভারতের হকি দলের অধিনায়ক ছিলেন এবং মাঠে তাঁর জায়গা ছিল ফুল ব্যাক।
সুরজিত সিং রণধাওয়া পাঞ্জাবের বাতালায় জন্মগ্রহণ করেছিলেন, প্রথমে তিনি বাতালার গুরু নানক স্কুল এবং পরে জলন্ধরের ল্যালপুর খালসা কলেজে পড়াশোনা করেন। এই কলেজেই তিনি বিশ্ববিদ্যালয় পর্যায়ে হকি টুর্নামেন্টে খেলতে শুরু করেন.
কলেজ জীবন শেষ করার পর তিনি কয়েক বছরের জন্য পাঞ্জাব পুলিশ বাহিনীতে যোগ দেন। ১৯৭৩ সালে আমস্টারডামে দ্বিতীয় হকি বিশ্বকাপে সুরজিতের অভিষেক হয়।
তিনি ১৯৭২ সালে মিউনিখ অলিম্পিক, ১৯৭৪ ও ১৯৭৮ সালের এশিয়ান গেমস, ১৯৭৬ সালের মন্ট্রিল অলিম্পিক, ১৯৭৮ সালের ব্যাংকক এশিয়ান গেমস এবং ১৯৮২ সালে বম্বেতে (অধুনা মুম্বাই) অনুষ্ঠিত বিশ্বকাপে ভারতের হয়ে প্রতিনিধিত্ব করেছিলেন। তিনি ছিলেন ১৯৭৫ সালে কুয়ালালামপুরে বিশ্বকাপ জয়ী ভারতীয় দলের সদস্য। ১৯৭৩ সালে বিশ্ব হকি একাদশে এবং তাঁর পরের বছর অলস্টার হকি একাদশে সুরজিতকে অন্তর্ভুক্ত করা হয়।
অস্ট্রেলিয়ার পার্থে এসান্ডা আন্তর্জাতিক হকি টুর্নামেন্টে এবং ১৯৭৮ সালের এশিয়ান গেমসে তিনি ছিলেন সর্বোচ্চ গোলদাতা। 
তাঁর ক্রীড়াজীবনে তিনি চারটি অলিম্পিক গোল করেছিলেন।
প্রাথমিকভাবে তিনি কিছুদিন ভারতীয় রেল এবং ইন্ডিয়ান এয়ারলাইনসের সঙ্গে এবং পরিশেষে পাঞ্জাব পুলিশের সঙ্গে যুক্ত ছিলেন।
সুরজিত সিং ১৯৮৪ সালে জলন্ধর জেলার কর্তারপুরের কাছে একটি জায়গায় গাড়ি দুর্ঘটনায় মারা যান। জলন্ধরের হকি স্টেডিয়ামটি (সুরজিত হকি স্টেডিয়াম) তাঁর নামে নামকরণ করা হয়েছে। এছাড়াও তাঁর নামানুসারে পাঞ্জাব সরকারের পরিচালিত একটি হকি একাডেমী তৈরি হয়েছে।
১৯৮৪ সালে তাঁর মৃত্যুর পর জলন্ধরে সুরজিত হকি সোসাইটির প্রতিষ্ঠা হয় যেটি প্রতি বছর জলন্ধরে বার্ষিক সুরজিত মেমোরিয়াল হকি টুর্নামেন্টের আয়োজন করে। ২০১২ সালে, রাজ্যের হকি খেলা পুনরুজ্জীবিত করার প্রচেষ্টায় পাঞ্জাব সরকার এই সোসাইটিকে সমর্থন করার কথা ঘোষণা করে।
১৯৯৮ সালে সুরজিতকে মরণোত্তর অর্জুন পুরস্কার প্রদান করা হয়।
তাঁর স্ত্রী চঞ্চল রণধাওয়াও ছিলেন একজন আন্তর্জাতিক হকি খেলোয়াড়, যিনি ১৯৭০ সালে ভারতে মহিলাদের জাতীয় হকি দলের নেতৃত্ব দিয়েছিলেন। 
তাঁর পুত্র সর্বিন্দর সিং রণধাওয়া একজন বিশ্ব-স্তরের লন টেনিস খেলোয়াড়, যিনি বিশ্ব জুড়ে বিভিন্ন আন্তর্জাতিক প্রতিযোগিতায় ভারতের প্রতিনিধিত্ব করেছেন। 
ইন্দোনেশিয়ায় অনুষ্ঠিত এশিয়ান গেমসে তিনি রানার্স হয়েছিলেন।
সাম্মি নৃত্য
সাম্মি নৃত্য এক প্রকার নৃত্যের নাম।
নৃত্যশিল্পীরা এই নৃত্য পরিবেশন করার সময় উজ্জ্বল রঙের কুর্তা এবং লেহেঙ্গা পরিধান করেন। এই সময় মহিলারা মাথায় রূপালী রঙের বিশেষ ধরনের গহনা ব্যবহার করেন।
জুতি
জুতি উত্তর ভারত ও তার পার্শ্ববর্তী অঞ্চলের এক প্রকার অত্যন্ত জনপ্রিয় পাদুকা। এগুলো সাধারণত দিয়ে তৈরি হয় এবং এতে সূক্ষ্ম কারুকাজ থাকে। অতীতে এই পাদুকায় সোনা এবং রুপোর সুতো ব্যবহার করা হত। যদিও এখন সময়ের পরিবর্তনে রাবারের তলি ব্যবহৃত হয়। পাঞ্জাবি জুতি ছাড়াও স্থানীয় বিভিন্ন প্রকার জুতি পাওয়া যায়। অমৃতসর এবং পাটিয়ালা ( "তিল্লা জুতি") হস্তনির্মিত জুতির অত্যন্ত গুরুত্বপূর্ণ বাণিজ্য কেন্দ্র, যেখান থেকে বিশ্বজুড়ে পাঞ্জাবি প্রবাসীদের জন্য এই পাদুকা রপ্তানি করা হয়ে থাকে। এরা ঘনিষ্ঠভাবে মোজারির সঙ্গে সম্পর্কিত। বিভিন্ন স্থানীয় নকশার বৈচিত্র এর বিবর্তনের ধারাকে প্রলম্বিত করছে, যা অনেকাংশেই স্বতন্ত্র মুচির উপর নির্ভর করে।
এদের তলি সমতল হয় এবং এদের একটি অন্যতম বৈশিষ্ট্য হল এতে কোন বাম বা ডান পা এর প্রকারভেদ থাকে না। সময়ের সঙ্গে সঙ্গে এরা পায়ের আকৃতি নিতে শুরু করে।এই পাদুকার গড়ন উভয়ক্ষেত্রে নারী এবং পুরুষদের জন্য অনুরূপ হয়। পুরুষদের ক্ষেত্রে এই জুতির সামনের দিকে একটি বাঁকা অংশ থাকে, আর নারীদের ক্ষেত্রে অনেকসময় পায়ের গোড়ালির কাছটা উন্মুক্ত থাকে। 
আনুষ্ঠানিক পোশাকের অংশ হিসাবে, প্রধানত বিবাহের অনুষ্ঠানে জুতি এক বিশেষ ভূমিকা পালন করে। অনঅলঙ্কৃত জুতি পাঞ্জাবের অধিকাংশ জায়গায় পুরুষ এবং মহিলাদের দৈনন্দিন ব্যবহারের জন্য ব্যবহৃত হয়ে থাকে। 
অনেক পাঞ্জাবি পল্লীগীতিতে জুতির উল্লেখ আছে।
কিছু নির্দিষ্ট উৎসবে এক বিশেষ ধরণের জুতি গরুর পায়েও লাগানো হয়। ভারতের অন্যত্র জায়গায় এই পাদুকা সাধারণভাবে মোজারী হিসাবে পরিচিত। আবার পাকিস্তানে এর একটি বিকল্প নাম হল "খুসসা" এবং এই পাদুকা এখন পাশ্চাত্য দেশে অত্যন্ত জনপ্রিয়। 
মোজারীর মতো এই জুতি আকারে লম্বা হয় এবং এর সামনের দিকের অংশটি শুঁড়ের মত বক্রাকৃতী হয়ে থাকে।
জুতি একধরনের ঐতিহ্যবাহী ভারতীয় পাদুকা বিশেষ, যার নকশা এক প্রজন্মের থেকে অন্য প্রজন্মে কিছু রুপান্তরের মাধ্যমে প্রসার লাভ করেছে। 
জুতি সাধারণত মসৃণ চামড়া দিয়ে তৈরি হয় এবং এতে সুতো অথবা পুঁতির কাজ থাকে। এই গুলো পায়ে গলিয়ে পরার জুতো এবং এদের পায়ের পেছনে অ্যাকিলিস টেন্ডনের কাছে একটু উঠে থাকে। জুতির সামনের দিকে পায়ের আঙ্গুল গুলি ঢাকা থাকে এবং সামনের দিকটা গোলাকার অথবা ইংরাজি m অক্ষরের মত হয়। উপরের দিকে প্রচুর কারুকাজ থাকে কিন্ত পায়ের পাতার উপরের অংশ প্রায় উন্মুক্ত থাকে। কিছু কিছু জুতি সম্পূর্ণভাবে হস্তনির্মিত হয় এবং সুন্দরভাবে সূচিকর্মের নকশায় সুসজ্জিত থাকে।
ভারতে বিশেষত পাঞ্জাবে এই ধরনের পাদুকা বিত্তশালি জমিদার, চৌধুরী, , জায়গীরদার, মহারাজা এবং মহারানীদের পরিধান সামগ্রী হিসাবে পরিগণিত হত। মুঘল আমলের থেকে অনুপ্রাণিত বিভিন্ন নকশার ব্যবহার এখানে দেখা যায়। 
এই জুতি ভারতের প্রত্যন্ত কোণে অত্যন্ত দক্ষ কারিগরদের দ্বারা হস্তনির্মিত পদ্ধতিতে তৈরি করা হয়।
উত্তর ভারতে বিশেষ করে পাঞ্জাব, হরিয়ানা ও রাজস্থানের ঐতিহ্যবাহী ভারতীয় পাদুকা হিসাবে জুতি অত্যন্ত জনপ্রিয়। কুর্তাপাজামা বা সঙ্গে এই জুতির ব্যবহার বিশেষভাবে প্রচলিত।
আইইইই জন ভন নিউম্যান মেডেল
আইইইই জন ভন নিউম্যান মেডেল ১৯৯০ সালে প্রতিষ্ঠা করা হয়। এটি জন ভন নিউম্যান এর নামে নামকরণ করা হয়।
ইউসুফ ইবনে আবদুর রহমান আল-মিযযি
জামাল আল-দীন,আবি আল হাজ্জাজ, ইউসুফ ইবনে আব্দ আল-রহমান আল-মিযযি (আরবি: يوسف بن عبدالرحمن المزي ) সিরিয়ার একজন বিখ্যাত ইসলামী পন্ডিত ছিলেন।
আল-মিযযি ৬৫৪ হিজরি সালে আলেপ্পোতে জন্মগ্রহণ করেন। দামেস্কে বেড়ে উঠেন এবং সেখানেই স্থায়ী হন। তিনি সম্পর্কে ইমাম ইবনে কাসীরের শ্বশুর হন।   ইমাম আল-মিযযি ৭৪৩ হিজরি মোতাবেক ১৩৪২ খ্রিস্টাব্দে দামেস্কের দারুল হাদিস আল আশরাফিয়াহ-তে ইন্তেকাল করেন। সুফিয়াহ কবরস্থানে তাঁকে দাফন করা হয়।
তাঁর ২ টি গুরুত্বপূর্ণ গ্রন্থ হলঃ
আইইইই আলেক্সান্ডার গ্রাহাম বেল মেডেল
আইইইই আলেক্সান্ডার গ্রাহাম বেল পদক হলো "যোগাযোগ বিজ্ঞান ও প্রযুক্তির উন্নয়নে অসাধারণ অবদানের জন্য" ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স কর্তৃক প্রদত্ত পদক। আলেকজান্ডার গ্রাহাম বেলের নামে এই পুরস্কারের নামকরণ করা হয়েছে এবং এটি ১৯৭৬ সাল থেকে প্রদান করা হচ্ছে ।
নেদারল্যান্ডস এন্টিলসের বিলুপ্তি
নেদারল্যান্ডস এন্টিলস হল নেদারল্যান্ডস রাজ্যের একটি ক্যারিবিয়ান স্বশাসিত রাষ্ট্র, যা ২০১০ সালের ১০ অক্টোবর বিলুপ্ত করা হয়।
বিলুপ্তির পর, বিইএস দ্বীপসমুহ (বোনাইর, সিন্ট এউস্তাতিউস এবং সাবা) নেদারল্যান্ডস রাষ্ট্রের সাথে একীভুত করে, নেদারল্যান্ডের বিশেষায়িত পৌরসভা গঠন করা হয়, অপরদিকে কিউরাসাও এবং সিন্ট মার্টেনকে আরুবার মত নেদারল্যান্ডস রাজ্যের অন্তর্গত সাংবিধানিক রাষ্ট্রের মর্যাদা দেওয়া হয়। আরুবাকে ১৯৮৬ সালে "নেদারল্যান্ডস এন্টিলস" থেকে পৃথক করে সাংবিধানিক রাষ্ট্র করা হয়েছিল।
কিউরাসাও এবং সিন্ট মার্টেন আরুবার মত নেদারল্যান্ডস রাজ্যের দুটি নতুন লান্ডেন (সাংবিধানিক রাষ্ট্র) হয়ে ওঠে। তারা নতুন মুদ্রা ক্যারিবিয়ান গিল্ডারের পরিকল্পনা করে, যা ২০১২ সালে আনার কথা ছিল কিন্তু তা বিলম্বিত হয়।
নেদারল্যান্ডস এন্টিলস
নেদারল্যান্ডস এন্টিলস (ওলন্দাজ: "Nederlandse Antillen" ; Papiamentu: "Antia Hulandes")   নেদারল্যান্ডস রাজ্যের একটি সাংবিধানিক রাষ্ট্র ছিল। রাষ্ট্রটি ক্যারিবিয়ান সাগরের কিছু দ্বীপপুঞ্জ অঞ্চল নিয়ে গঠিত ছিল। দ্বীপপুঞ্জটি ডাচ এন্টিলস নামেও পরিচিত ছিল। নেদারল্যান্ডস এন্টিলস গঠিত হয় ১৯৫৪ সালে ডাচ উপনিবেশ কিউরাসাও এবং অধীনস্ত এলাকা থেকে স্বায়ত্তশাসন প্রদানের জন্য এবং ২০১০ সালে বিলুপ্ত করা হয়।
নেদারল্যান্ডস এন্টিলসের দ্বীপসমূহ লেজার এন্টিলস দ্বীপ চেইনের একটি অংশ। এটি দুটি ক্ষুদ্রতর দ্বীপপুঞ্জ গ্রুপে বিভক্ত, যার উত্তর গ্রুপটি লীওয়ার্ড দ্বীপপুঞ্জের অংশ এবং পশ্চিম গ্রুপটি লীওয়ার্ড এন্টিলসের অংশ। উইনওয়ার্ড দ্বীপপুঞ্জে এর কোন অংশ নেই।
গোবরডাঙ্গা হিন্দু কলেজ
গোবরডাঙ্গা হিন্দু কলেজ টি উত্তর চব্বিশ পরগনা জেলার গোবরডাঙা শহরে অবস্থিত। এই কলেজ বা মহাবিদ্যালয়টি ১৯৪৭ সালে প্রতিষ্ঠিত হয়। এক সময় এই কলেজটি কলকাতা বিশ্ববিদ্যালয় এর অধীনে থাকলেও বর্তমানে এটি বারাসাত এ অবস্থিত পশ্চিমবঙ্গ রাষ্ট্রীয় বিশ্ববিদ্যালয় এর অধীনে পরিচালিত।
মুহাম্মদ আবদুল্লাহিল বাকী
মুহাম্মদ আবদুল্লাহিল বাকী (১৮৮৬-১৯৫২) ছিলেন একজন বাঙালি ইসলামি চিন্তাবিদ ও স্বাধীনতা সংগ্রামী। তিনি আহলে হাদিস জামায়াতের নেতা, ভারতীয় কেন্দ্রীয় ব্যবস্থা পরিষদ, পূর্ববাংলা আইন পরিষদ এবং পাকিস্তান গণপরিষদের সদস্য ছিলেন।
মুহাম্মদ আবদুল্লাহিল বাকী ১৮৮৬ সালে বেঙ্গল প্রেসিডেন্সির বর্ধমান জেলার টুবগ্রামে জন্মগ্রহণ করেন। পরে তিনি দিনাজপুরের নূরুল হুদায় বসবাস শুরু করেন। রংপুর জেলার বদরগঞ্জ থানার লালবাড়ি মাদ্রসায় তিনি প্রাথমিক শিক্ষা গ্রহণ করেছেন। এরপর তিনি ভারতের কানপুর মাদ্রাসায় ইসলাম ও আরবি সাহিত্যের উপর উচ্চশিক্ষা অর্জন করেছেন।
তিনি মাওলানা আকরম খাঁ, মাওলানা মনিরুজ্জামান ইসলামাবাদী ও ড. মুহম্মদ শহীদুল্লাহর সহায়তায় আঞ্জুমান-ই-উলামা-ই-বাঙ্গালা প্রতিষ্ঠা করেছেন। তিনি রাজনীতিতেও সক্রিয় ছিলেন। দীর্ঘদিন তিনি দিনাজপুর জেলা কংগ্রেসের সভাপতির দায়িত্ব পালন করেছেন। খিলাফত ও অসহযোগ আন্দোলনে তিনি ভূমিকা রেখেছেন।
১৯৩০ সালে আইন অমান্য আন্দোলনে অংশ গ্রহণের কারণে তাকে দুইবার কারারুদ্ধ করা হয়। প্রজা পার্টি থেকে তিনি ১৯৩৪ সালে ভারতীয় কেন্দ্রীয় ব্যবস্থা পরিষদের সদস্য নির্বাচিত হন।
১৯৩৭ সালে তিনি নিখিল বঙ্গ প্রজা সমিতির সভাপতি নির্বাচিত হন। পরবর্তীতে ১৯৪৬ সালে তিনি মুসলিম লীগে যোগ দেন এবং পাকিস্তান আন্দোলনে সক্রিয়ভাবে অংশ নেন। তিনি বঙ্গীয় আইন পরিষদের সদস্য নির্বাচিত হয়েছিলেন। পাকিস্তান প্রতিষ্ঠার পর তিনি পূর্ববাংলা আইন পরিষদ এবং পাকিস্তান গণপরিষদের সদস্য নির্বাচিত হন। এছাড়া তিনি পূর্ববাংলা মুসলিম লীগের প্রেসিডেন্ট হিসেবেও দায়িত্বপালন করেছেন।
মুহাম্মদ আবদুল্লাহিল বাকী দেশ বিভাগের পূর্বে বিভিন্ন আহলে হাদিস সম্মেলনে উল্লেখযোগ্য ভূমিকা রেখেছেন। ১৯৩৫ সালে রংপুরের হারাগাছে অনুষ্ঠিত উত্তরবঙ্গ আহলে হাদিস সম্মেলনে তিনি সভাপতি ছিলেন। পাকিস্তান প্রতিষ্ঠার পর তিনি পূর্ববাংলা জমিয়তে আহলে হাদিস গঠনে সহায়তা করেছেন।
তিনি বাংলা ছাড়াও আরবি, ফারসি, উর্দু ও ইংরেজি ভাষায় দক্ষ ছিলেন। আল-এসলাম পত্রিকায় তাঁর প্রবন্ধ ছাপা হত।। "পীরের ধ্যান" নামে তিনি একটি পুস্তিকা প্রণয়ন করেছিলেন।
মুহাম্মদ আবদুল্লাহিল বাকী ১৯৫২ সালের ১ ডিসেম্বর ইন্তেকাল করেন।
সাইয়েদ নাজীর হুসাইন
সাইয়েদ নাজীর হুসাইন (১৮০৫-১৯০২) ভারতের একজন ধর্মীয় নেতা এবং উপমহাদেশের অন্যতম শ্রেষ্ঠ হাদিসবিশারদ ছিলেন। তিনি শিয়া পরিবারে বেড়ে উঠলেও পরবর্তীতে শিয়া বিশ্বাস ত্যাগ করেন এবং সুন্নি মতে দীক্ষিত হন। সাদিকপুরে তাঁর শিক্ষাজীবনের সূচনা ঘটে। এরপর ১৮২৬ সালে দিল্লীতে পড়াশোনা করেন। তিনি আহলুল হাদিসদের একটি মহাশক্তিধর আন্দোলনের প্রধান ছিলেন। তিনি ছিলেন সর্বজন শ্রদ্ধেয় আলেম ও বুদ্ধিজীবী। তাঁর অধীনে শত শত ছাত্র অধ্যয়ন করতেন যাদের অনেকে আফগানিস্থান, হিজাজ, কাশগর, মিসর, ইরান, নজদের মতন স্থান থেকে এসেছিলেন। তাঁর উপাধি ছিলঃ শাইখুল হাদিস, মিয়া ছাহেব, শামসুল উলামা, শাইখুল কুল ফিল কুল। তাঁর রচিত প্রসিদ্ধ গ্রন্থটি হলঃ “মিয়া’রুল হক”। তাঁর দেয়া ফাতাওয়া-সমূহ “ফাতাওয়ায়ে নাজীরিয়াহ” নামে সংকলন করা হয়। ১৯০২ খ্রিস্টাব্দে তিনি ইন্তেকাল করেন।
ওয়াল্টার হার্মান শটকি
ওয়াল্টার হার্মান শটকি একজন জার্মান পদার্থবিজ্ঞানী। তিনি ১৯১৫ সালে স্ক্রীন গ্রিড ভ্যাকুয়াম টিউব এবং ১৯১৯ সালে পেন্টোড উদ্ভাবন করেন।
শটকি হামবোল্ড ইউনিভার্সিটি অব বার্লিন থেকে পদার্থবিজ্ঞানে ১৯০৮ সালে ব্যাচেলর্স এবং ১৯১২ সালে পিএইচডি ডিগ্রি অর্জন করেন। তিনি ১৯১২ থেকে ১৯১৪ সাল পর্যন্ত ইউনিভার্সিটি অব জেনা তে ডক্টরেটোত্তর গবেষণা করেন। তিনি ১৯২১ থেকে ১৯২৩ সাল পর্যন্ত ইউনিভার্সিটি অব উর্জবার্গ এ শিক্ষকতা করেন। তিনি ১৯২৩ থেকে ১৯২৭ সাল পর্যন্ত ইউনিভার্সিটি অব রোস্টক এ অধ্যাপক হিসেবে কর্মরত ছিলেন।
আলী ইবনুল কাত্তান
আবুল হাসান আলী ইবনে মোহাম্মদ ইবনে আল-কাত্তান আল-ফাছি (মৃত্যুঃ ১২৩১ খ্রিঃ) মরক্কোর আল-মোহাদ খিলাফতের সময়কার একজন ইমাম, মুহাদ্দিস এবং উলামাদের নেতৃস্থানীয় ব্যক্তি ছিলেন। তিনি ৬২৮ হিজরি সনে কর্ডোবাতে জন্মগ্রহণ করেন এবং ফেজ নগরীতে বসবাস করতেন।
তাঁর গুরুত্বপূর্ণ দু’টি গ্রন্থের নাম "কিতাব আল-নাজার ফি আহকাম আল-নাজার বি-হাসসাত আল-বাসার" এবং “বায়ান আল-ওয়াম ওয়াল ইহাম আল ওয়াকি’ইন ফি কিতাব আল-আহকাম”।
যাইনুদ্দিন আল-ইরাকী
হাফিয যাইনুদ্দিন আব্দুর রহিম আল-ইরাকী (৭২৫-৮০৬ হিঃ/ ১৩২৫-১৪০৪ খ্রিঃ) ১৩২৫ খ্রিস্টাব্দে ইরাকের একটি কুর্দি পরিবারে জন্মগ্রহণ করেন। পরবর্তীতে তিনি কায়রোতে স্থানান্তরিত হন। তিনি তৎকালীন সময়ের একজন নেতৃস্থানীয় শাফেয়ী (ফিকাহ-এর) পণ্ডিত এবং বড় মুহাদ্দিস ছিলেন। তাঁর ছাত্রদের মধ্যে ইবনে হাজার আল-আসক্বালানি উল্লেখযোগ্য।
তাঁর রচিত যুগশ্রেষ্ঠ গ্রন্থটির নাম “আল মুঘনি আন-হামলিল আসফার ফিল আসফার ফি তাখরীয মা ফিল-ইহইয়া মিনাল আখবার”। এই গ্রন্থটি সম্পন্ন করতে ১৩ বৎসরের অধিক সময় লেগেছিল। প্রথম ও আসল গ্রন্থটি ১৩৫০ সালে লেখা শেষ করেন। ১৩৫৯ সালে তা আবার সংক্ষিপ্ত আকারে লিখেন। 
তিনি “মুকাদ্দিমা ইবনুস সালাহ”-কে ১ হাজার লাইনের একটি কাব্যগ্রন্থে রূপ দান করেন যা “আলফিয়াতু ইরাকী” নামে পরিচিত।
যাইনুদ্দিন আল-ইরাকী ৭৮ বৎসর বয়সে ১৪০৩ খ্রিস্টাব্দে মৃত্যুবরণ করেন।
পাঞ্জাবী দিনপঞ্জিকা
পাঞ্জাবি দিনপঞ্জিকা, বিক্রমী দিনপঞ্জিকার উপর ভিত্তি করে তৈরী, যা ৫৭ খ্রিষ্টপূর্বে , রাজা বিক্রমাদিত্যের সময়ে শুরু। দিনপঞ্জিকাটিতে বিক্রমী দিনপঞ্জিকার, সৌর ভিত্তিক পদ্ধতি ব্যবহার হয় এবং এটিতে বৈশাখের প্রথম দিন, পাঞ্জাবি নতুন বছর, বৈশাখী হিসাবে পালিত হয় ।
চান্দ্র ভিত্তিক পঞ্জিকা শুরু হয় চৈত থেকে। এই মাসের প্রথম দিনে অবশ্য নতুন চান্দ্র বছরেের আরম্ভ  নয়, যেহেতু নতুন চান্দ্র বছর শুরু হয় চৈত্রের প্রতিপদ থেকে(অমাবস্যার পরের দিন)। পাঞ্জাবি চান্দ্র মাসের শুরু হয়, পূর্ণিমার পর দিন থেকে এবং পরবর্তী পূর্নিমায় শেষ হয়। সে অনুসারে, চৈত্র মাসটি দুই বছরের মধ্যে বিভক্ত হয়, সেজন্য অমাবস্যা পর্যন্ত দুই সপ্তাহ, আগের বছরের মধ্যে ধরা হয় এবং অমাবস্যার পর দিন থেকে দুই সপ্তাহ আগামী বছরের মধ্যে পড়ে। যদিও চান্দ্র বছর, চৈত দিয়ে শুরু হয়, তবে চৈত নববর্ষ,  সরকারী পাঞ্জাবি নববর্ষ নয়। কিন্তু, পাঞ্জাবি লোক-কবিতা, বরাহ মাহা, এই মাসেেই, চান্দ্র বছরের শুরু করে থাকে। পাঞ্জাবী দিনপঞ্জিকার, চান্দ্র দৃষ্টিভঙ্গি অনেক পাঞ্জাবি উৎসবেের সময় নির্ধারণ করে।
২১০৪/২০১৫র জন্য, চান্দ্র দিনপঞ্জিকা সচিত্র:একটি উদাহরণ হিসাবে।
খান বাহাদুর আবদুল মোমেন
খান বাহাদুর আবদুল মোমেন (২৪ জুন ১৮৭৬- ১৮ জুন ১৯৪৬) ছিলেন বেঙ্গল সিভিল সার্ভিসের সদস্য, বিশ শতকের সার্ভে এন্ড সেটেলমেন্ট অপারেশনের অন্যতম প্রধান সেটেলমেন্ট অফিসার এবং রাজনীতিবিদ।
আবদুল মোমেন ১৮৭৬ সালের ২৪ জুন বেঙ্গল প্রেসিডেন্সির বর্ধমান জেলার কাশীয়ারা গ্রামে (বর্তমান কাসেমনগর) জন্মগ্রহণ করেন। তিনি ছিলেন নওয়াব আবদুল জব্বারের দ্বিতীয় পুত্র এবং ইস্ট ইন্ডিয়া কোম্পানির বিচারবিভাগের প্রধান সদর আমিন আলি আসগরের নাতি। ১৮৯৬ সালে তিনি প্রেসিডেন্সি কলেজ থেকে বি.এ. পাস করেন।
আবদুল মোমেন ১৮৯৭ সালে বেঙ্গল সিভিল সার্ভিসে সাব ডেপটি কালেক্টর হিসেবে যোগ দেন। ১৯০৬ সালে তিনি ডেপুটি কালেক্টর হিসেবে পদোন্নতি পান। চট্টগ্রাম অস্ত্রাগার লুন্ঠনের সময় তিনি চট্টগ্রামের বিভাগীয় কমিশনার ছিলেন।
সমসাময়িক মুসলিমদের শিক্ষাব্যবস্থা সংস্কারে তিনি গুরুত্বপূর্ণ ভূমিকা রেখেছেন। অবসর গ্রহণের পর তিনি কলকাতা ইম্প্রুভমেন্ট ট্রাস্টের চেয়ারম্যান নিযুক্ত হন। ১৯৩১ সালে তিনি মুসলিম শিক্ষা কমিশন কমিটির চেয়ারম্যান নিযুক্ত হন এবং এই কমিশন পরবর্তীতে মোমেন কমিশন নামে পরিচিতি পায়। কমিশনের অন্যান্য সদস্যরা ছিলেন আজিজুল হক, তমিজউদ্দিন খান, খান বাহাদুর আফাজউদ্দিন আহমেদ এবং আবুল কাসেম।
আবদুল মোমেন ওয়াকফ ব্যবস্থা সংস্কার ও বিধিবদ্ধকরণের সমর্থক ছিলেন। তার প্রচেষ্টায় ১৯৩৪ সালে ওয়াকফ আইন বিধিবদ্ধ হয় এবং ১৯৩৬ সালে বেঙ্গল ওয়াকাফ বোর্ড প্রতিষ্ঠিত হয়। মুসলিম বীমা উদ্যোক্তাদের মধ্যে তিনি প্রথমদিককার অন্যতম উদ্যোক্তা। তিনি আর্যস্থান বীমা কোম্পানির তহবিল গঠনে সক্রিয় ভূমিকা রেখেচনে।
তিনি বাংলার ভূমি ব্যবস্থা নিয়ে আগ্রহী ছিলেন এবং এই বিষয়ে একজন বিশেষজ্ঞ ছিলেন। তার জ্ঞানের কারনে তিনি যশোর জেলার সার্ভে এন্ড সেটেলমেন্টের প্রধান অফিসার নিয়োগ পেয়েছিলেন। ১৯৪৭ সাল পর্যন্ত সেটেলমেন্ট অফিসারের পদটি ব্রিটিশদের জন্য সংরক্ষিত হলেও তার ক্ষেত্রে ব্যতিক্রম দেখা দেয়। তার প্রণীত "ফাইনাল রিপোর্ট অন সার্ভে এন্ড সেটেলমেন্ট অপারেশন্স ইন দ্য যশোর ডিস্ট্রিক্ট ১৯২০-১৯২৪"-এ ইনি জেলার ভূমির প্রজাস্বত্ত্ব এবং আর্থিক বিষয়াদির ক্ষেত্রে উল্লেখযোগ্য অবদান রেখেছেন। তার জরিপে ভূমির স্বত্ব আরোপ, মধ্যস্বত্বভোগী, রায়তদের অধিকার এবং অবস্থা, হাট-বাজার, জনসংখ্যা, সকল শ্রেণীর অর্থব্যবস্থা অন্তর্ভুক্ত ছিল।
১৯২৯ সালে নিখিল বঙ্গ প্রজা সমিতি গঠিত হওয়ার পর তিনি দলের পাঁচজন সহসভাপতির অন্যতম হন। ১৯৩৪ সালে সভাপতি স্যার আবদুর রহিম ভারতীয় আইন সভার স্পিকার নির্বাচিত হওয়ার কারণে সভাপতির পদ থেকে ইস্তফা দেন। এসময় সভাপতির পদ নিয়ে সৃষ্ট জটিলতা নিরসনের উদ্দেশ্যে সিদ্ধান্ত হয় যে সাবেক সভাপতিই নতুন সভাপতিকে নির্বাচন করবেন। স্যার আবদুর রহিম এসময় আবদুল মোমেনকে মনোনয়ন দিলেও পরের বছর ১৯৩৫ সালে ময়মনসিংহে অনুষ্ঠিত দলের বার্ষিক সম্মেলনে এ. কে. ফজলুল হক নিজেকে সভাপতি ঘোষণা করেন।
ব্রিটিশ সরকার তাকে "খান বাহাদুর" এবং "সিআইই" খেতাব প্রদান করে।
আবদুল মোমেন ১৯৪৬ সালের ১৮ জুন ইন্তেকাল করেন।
হালা আল তুরক
হালা আল তুরক ( ) হচ্ছে বাহরাইনী বিখ্যাত গায়িকা। তার জন্ম : সালে ।
তার পিতা "মুহাম্মদ আল তুরক" মূলতঃ জর্ডানি। তার মা "মনা সাবের আল তুরক" বংশের দিক থেকে সিরিয়ান। হালা ২০০৯ সাল থেকে জনসম্মুখে গান গেয়ে আসছে।
হালা আল তুরক ২০১১ সালে অ্যারাবিয়ান টিভি চ্যানেল এম.বি.সি ৪ কর্তৃক অ্যারাবস গট ট্যালেন্ট এর জন্য নির্বাচিতা হয়ে বিপুল জনপ্রিয়তা অর্জন করে। পরবর্তীকালে সে প্ল্যাটিনাম রেকর্ডস-এ অংশগ্রহণ করে।
তার গাওয়া ২০১৫ সালের গান "লিভ ইন দ্য মোমেন্ট (English:Live In The Moment)"- এর দর্শকসংখ্যা মাত্র তিনমাসে ১৫ মিলিয়নে দাড়ায় । তার বক্তব্য, ""এটা তার ক্যারিয়ারে এইপর্যন্ত সর্ববৃহৎ কৃতিত্ব। "
এক সাক্ষাতকারে হালা বিবৃত করেছে যে, তার পেশাগত ইচ্ছে হলো একজন দন্ত-চিকিৎসক হওয়া এবং তা হওয়ার পর সে গান গাওয়া ছেড়ে দেবে।
তার গান "নামী " এবং " জা'আল ক্বামার" () একটি গান হিসেবে প্রযোজিত হয়, যদিও পারতপক্ষে এই দুটি গান আলাদা।
অলিম্পিকে নেদারল্যান্ডস এন্টিলস
নেদারল্যান্ডস এন্টিলস ১৯৫২ সাল থেকে ২০০৮ সাল পর্যন্ত অলিম্পিক গেমসে অংশগ্রহণ করেছে। এর মধ্যে ১৯৫৬ সালে নেদারল্যান্ডস এর সমর্থনে এবং ১৯৮০ সালে যুক্তরাষ্ট্রের নেতৃত্বে গ্রীষ্মকালীন অলিম্পিক বয়কট করেছিল। শীতকালীন অলিম্পিকে নেদারল্যান্ড এন্টিলস শুধু মাত্র ১৯৮৮ ও ১৯৯২ গেমসে অংশগ্রহণ করেছে।
নেদারল্যান্ডসে জাতীয় অলিম্পিক কমিটি ১৯৩১ সালে গঠিত হয় এবং আন্তর্জাতিক অলিম্পিক কমিটি কর্তৃক ১৯৫০ সালে স্বীকৃত হয় এবং ২০১০ সালে নেদারল্যান্ড এন্টিলস বিলুপ্ত করলে ২০১১ সালে স্বীকৃতি বাতিল করে। ২০১২ গ্রীষ্মকালীন অলিম্পিকে ৫জন ক্রীড়াবিদ অলিম্পিক পতাকা নিয়ে স্বাধীন অলিম্পিয়ান হিসাবে অংশগ্রহণ করেছিল।
খার্চী পূজা
খার্চী পূজা ত্রিপুরা অঞ্চলের প্রধান ধর্মীয় উৎসব৷
১৪ জন দেবদেবীকে এক বেদীতে প্রতিস্থাপন করে যে পূজা অনুষ্ঠান হয় সেটি ‘খার্চী পূজা’ নামে পুরো ভারতবর্ষে প্রসিদ্ধ লাভ করেছে৷ চতুর্দশ দেবদেবী প্রতিস্থাপিত মন্দিরকে অভিহিত করা হয় ‘চতুর্দশ দেব মন্দির’৷ ত্রিপুরা জাতির নিজস্ব বর্ষপঞ্জিকা ‘ত্রিপুরাব্দ’ অনুসারে প্রতি বছর আষাঢ় মাসের শুক্লা অষ্টমী তিথি থেকে আগরতলার চতুর্দশ দেব মন্দিরে খার্চী পূজা শুরু হয় এবং সাত দিনব্যাপী চলে পূজা অনুষ্ঠান৷ ত্রিপুরা রাজ্যের অধিবাসী ত্রিপুরিরা রাষ্ট্রীয় ব্যবস্থাপনায় আড়ম্বর সহকারে ‘খার্চী পূজ্যোত্‍সব’ উদযাপন করে থাকে৷ ত্রিপুরা রাজ্যে এ সময় সরকারি ছুটি ঘোষিত হয়৷ খার্চী পূজোতে মোষ, পাঁঠা, বরাহ, অনুপৰী ইত্যাদি বলি দেয়ার প্রথা প্রচলিত আছে৷ শৈব, শাক্ত ও বৈষ্ণব এই সমন্বিত সাধন প্রণালী অনুযায়ী তান্দ্রিকাচারে খার্চী পূজো অনুষ্ঠিত হয়৷ বাংলাদেশে ত্রিপুরিদের জনজীবনে চতুর্দশ দেব উপবাস, কেউবা সংযমীব্রত পালন করে ধর্মীয় কার্যাদি সম্পাদন করে থাকে৷ আগরতলায় প্রতিষ্ঠিত চতুর্দশ দেব মন্দিরে স্থাপিত দেবদেবীরা হচ্ছেন : ১. সিবরাই (মহাদেব), ২. সংগ্রাংমা (কালী), ৩. হাচুকমা (বসুন্ধরা), ৪. সুকুন্দ্রাই (কার্তিক), ৫. মুকুন্দ্রাই (গণেশ), ৬. তোয়বুকমা (জলদেবী), ৭. মাইলুকমা (লক্ষ্মী দেবী), ৮. ইৰিত্রা (অগি্নদেব), ৯. বিৰিত্রা (পবনদেব), ১০. কালাকতর (মহাকাল), ১১. কালাৰী (যম), ১২ রন্দকা (কুবের), ১৩. দন্দকা (কামদেব) ও ১৪. বণিরক (অশ্বিনীকুমারদ্বয়)৷
চতুর্দশ দেবদেবীর বিশেষত হলো, প্রত্যেকের শিরোপরে অর্ধচন্দ্র বাণ খচিত৷ মহাদেব ছাড়া বাকি ১৩ জন দেবদেবীর মুকুট স্বর্ণে নির্মিত৷ চতুর্দশ দেব-দেবীদের প্রধান মহাদেবের মুকুট রূপ্য নির্মিত এবং মহাদেবের বিগ্রহটি সবার বড়৷ ত্রিপুরী জাতি চন্দ্র বংশীয় ক্ষত্রিয় কূলজাত বলেই কুলীয় চিহ্ন হিসেবে দেব-দেবী মুকুটেও চন্দ্রধ্বজ খচিত হয়৷ চতুর্দশ দেব মন্দিরের প্রধান পুরোহিতকে বলা হয় ‘রাজ চোনত্মাই’৷ সহকারী পূজকদের বলা হয় ‘দেওড়াই ও গালিম’৷ পুরোহিতরা সরকারি বিধিমতে নিযুক্ত হন৷ খার্চী পূজা অনুষ্ঠানে বিশেষ গোপনীয়তা অবলম্বন করার রীতি প্রচলিত আছে৷ পূজা চলাকালীন যেদিন গভীর রাতে ‘হজাগিরি’ নৃত্য অনুষ্ঠিত হয় সেদিন রাজ পুরোহিত ছাড়া সাধারণের ঘরের বাইরে চলাফেরা করা বা বিচরণ করা নিষিদ্ধ৷ ত্রিপুরা রাজ্যে আজও এ রীতি প্রচলিত রয়েছে৷ সে দেশে এই আইন অমান্যকারীদের সরকারি আইনে দণ্ডনীয় অপরাধ হিসেবে গণ্য করা হয়৷ ‘হজাগিরি’ শব্দের বাংলা অর্থ হয় ‘ভয়ঙ্কর রাত্রি’৷ তান্ত্রিক পদ্ধতিতে এ নৃত্য অনুষ্ঠিত হয় এবং এ নৃত্যের মুদ্রা ১৪টি৷
গুরু রামদাস
গুরু রাম দাস ([ɡʊru ɾɑm dɑs]; ১৫৩৪-১৫৮১) ছিলেন শিখধর্মের দশ শিখ গুরুর  চতুর্থ গুরু। ৩০ আগস্ট ১৫৭৪ সালে তিনি শিখ গুরুর পদ পান। ২৪ সেপ্টেম্বর ১৫৩৪ সালে রাম দাস পাঞ্জাব অঞ্চল, লাহোরের চুনা মান্ডিতে  জন্মগ্রহণ করেন। তাঁর বাবা ছিলেন হরি দাস ও তাঁর মা অনুপ দেবী( দয়া কৌর)। গুরু অমর দাসের কনিষ্ঠ কন্যা বিবি বানি, ছিলেন তাঁর স্ত্রী। তাঁদের তিন পুত্র ছিল : পৃথ্বী চাঁদ, মহাদেব ও গুরু অর্জন।
গুরু রাম দাসের শ্বশুর ছিলেন গুরু অমর দাস, যিনি ছিলেন দশ গুরুর তৃতীয় গুরু।
একজন গুরু হিসাবে, তাঁর অন্যতম প্রধান অবদান ছিল শিখ সমাজেের কাঠামো সংগঠিত করা। উপরন্তু, তিনি লাভার রচয়িতা ছিলেন যেটি হচ্ছে, শিখ বিবাহের চারটি  মন্ত্র। তিনি রামদাসপুর নগরের পরিকল্পনাকারী এবং স্রষ্টা, যা পরে শিখদের পবিত্র শহর অমৃতসর হয়ে ওঠে। টাং গ্রামের মালিকের কাছ থেকে ৭০০ টাকায় জমি কিনে, তিনি ১৫৭৪ সালে নগরটির প্রতিষ্ঠা করেন। এর আগে ১৫৬৪ সালে গুরু রাম দাস, সুলতানবিন্দ গ্রামের কাছাকাছি, সন্তোকসর সরোবর নির্মাণের কাজ শুরু করেছিলেন (এক উৎস অনুযায়ী,১৫৭০ সাল)। এই নির্মাণ কার্য, ১৫৮৮ সালের আগে শেষ করা সম্ভব হয়নি। ১৫৭৪ সালে, গুরু রাম দাস তাঁর বাসভবন নির্মাণ করে, সেখানে চলে যান।  সেই সময়ে, এটি গুরু দা চক হিসাবে পরিচিত ছিল (পরে, এটি চক রাম দাস হিসাবে পরিচিত হয়ে ওঠে)। অমৃতসরে  গুরুদুয়ারা হরমন্দির সাহিব, যা 'ঈশ্বরের আবাস' এছাড়াও দরবার সাহিব নামে পরিচিত, তাঁরই পরিকল্পিত।
শিখদের প্রধান গ্রন্থ গুরু গ্রন্থ সাহিবে, গুরু রাম দাসেের রচিত। এতে শিখদের বিভিন্ন শিক্ষামূলক ৬৮৮টি স্তবগান আছে।
"— সাধু সন্ত এবং পুণ্য স্নানেের ওপর গুরু রাম দাসের বানী। "
এছাড়াও  গুরুর "বানীগুলি,"   নানকশাহী দিনপঞ্জিকা এবং দৈনিক শিখদের প্রার্থনা, কীর্ত্তন সোহিলার অংশ।
প্রচলিত শিখ বিয়ের অনুষ্ঠান, যেটি আনন্দ কারজ হিসাবে পরিচিত, সেটি গুরু রাম দাস  রচিত চার-স্তবকেের স্তবগান  কেন্দ্র করে অনুষ্ঠিত হয়। বিয়ের অনুষ্ঠানে নব দম্পতি গুরু রাম দাসের স্তবকগুলির একটি করে লাবাস্তবক পড়েন এবং গুরু গ্রন্থ সাহিবকে কেন্দ্র করে একটি করে পাক ঘুরতে থাকেন। প্রথম পাকটি, বিবাহ বন্ধনে আবদ্ধ হয়ে, গৃহস্থ জীবনে প্রবেশ করার জন্য। দ্বিতীয় পাকে ঈশ্বরের ইচ্ছায় দুটি প্রাণের মিলন বর্নিত হয়। তৃতীয় পাকে, নবদম্পতিকে সবচেয়ে সৌভাগ্যবান  হিসাবে বর্ণনা করা হয়, যেহেতু তাঁরা গুরুর সান্নিধ্যে, ঈশ্বরের প্রার্থনা করেছেন। চতুর্থ পাকে, বর্নিত হয় যে  দম্পতিরা তাঁদের ইচ্ছা অনুসারে একে অপরকে পেয়েছেন এবং অভিনন্দিত হয়েছেন।
লাভান,  গুরু রাম দাস রচিত, একটি সুন্দর বানী, যার দ্বারা শিখ দম্পতিকে বিবাহ করার অর্থ বোঝানো হয়। কার্যকরভাবে গুরু, শিখ বিবাহকে একটি আধ্যাত্মিক মিলন হিসাবে, সংজ্ঞায়িত করেন, এই দু লাইনে: "যারা নিছক একসঙ্গে বসবাস করে, তাদের স্বামী ও স্ত্রী, বলা যায় না, তাদের একা বলা যায়, বরঞ্চ  যারা এক আত্মা দুই দেহ, তাদের স্বামী ও স্ত্রী, বলা যায়।"
গুরু রাম দাস  ১ সেপ্টেম্বর ১৫৮১ সালে, পাঞ্জাব অঞ্চলের  অমৃতসর শহরে মারা যান।
গনোরিয়া
গনোরিয়া() হচ্ছে একটি যৌনবাহিত রোগ।"Neisseria gonorrhoeae" (নিশেরিয়া গনোরি) নামক জীবাণু এই রোগের জন্য দায়ী। পুরুষের ক্ষেত্রে সাধারণত প্রস্রাবের সময় জ্বালাপোড়া (ডিজইউরিয়া) ও মূত্রনালি দিয়ে পূয বের হয়। স্ত্রীলোকের ক্ষেত্রে অনেক সময় কোনো লক্ষণ থাকে না আবার কারো ক্ষেত্রে যোনিপথে পূয বের হয় এবং তলপেটে ব্যথা হতে পারে। যদি সময়মত এই রোগের চিকিৎসা না করালে পুরুষ ও মহিলা উভয়ের ক্ষেত্রেই এই রোগ আশেপাশে ছড়িয়ে যেতে পারে এবং পুরুষের এপিডিডাইমিস ও মহিলার তলপেটে প্রদাহ সৃষ্টি করতে পারে। গনোরিয়া সারা শরীরে ছড়িয়ে পড়তে পারে, এমনকি এটি শরীরের অস্থিসন্ধিসমূহ ও হার্টের ভালবকেও আক্রান্ত করতে পারে।
২৫ বছরের নিচে যৌনকার্যে সক্রিয় সকল নারীদের প্রতিবছর এই রোগের পরীক্ষা করানো উচিত। সমকামী পুরুষদের ক্ষেত্রেও একই কথা প্রযোজ্য। 
যৌনমিলনের সময় কনডম ব্যবহার করে গনোরিয়া প্রতিরোধ করা যায়।
প্রতিবছর প্রায় ৪৪৮ মিলিওন লোক যৌনবাহিত রোগে আক্রান্ত হয়, এর মধ্যে প্রায় ৭৮ থেকে ৮৮ মিলিওন গনোরিয়ার রোগী। 
যুক্তরাজ্যে ২০০৫ সালে ২০ থেকে ২৪ বছর বয়সী প্রতি এক লক্ষ পুরুষদের মধ্যে ১৯৬ জন এবং ১৬-১৯ বছর বয়সী প্রতি এক লক্ষ তরুণীর মধ্যে ১৩৩ জন গনোরিয়ায় আক্রান্ত বলে শনাক্ত হয়।
অল্পবয়স্কা তরুণীদের এই রোগে আক্রান্ত হবার হার সবচেয়ে বেশি। ২০১০ সালের হিসাব অনুযায়ী ৯০০ জন গনোরিয়ার রোগী মৃত্যু বরণ করে যেখানে ১৯৯০ সালে এই সংখ্যা ছিলো ১১০০ জন।
এই রোগের সুপ্তিকাল হচ্ছে ২ -১৪ দিন তবে ৪ থেকে ৬ দিনের মধ্যেই লক্ষণসমূহ প্রকাশ পেতে শুরু করে। 
কোনো পুরুষ একবার গনোরিয়ায় আক্রান্ত হলে পরবর্তীতে তার প্রোস্টেট ক্যান্সারের ঝুঁকি অনেক বেড়ে যায়।
"Neisseria gonorrhoeae" নামক ব্যাক্টেরিয়ার মাধ্যমে গনোরিয়া রোগ হয়।
যৌনমিলনের মাধ্যমে এক ব্যক্তি থেকে আরেকজনের দেহে এই রোগের জীবাণু ছড়ায়। এটা যোনিপথ, মুখগহ্বর বা পায়ুপথ যে কোনো পথেই ছড়াতে পারে। 
গনোরিয়ায় আক্রান্ত মহিলার সাথে একবার যৌনকর্ম করলে পুরুষলোকের এই রোগে আক্রান্ত হবার সম্ভাবনা ২০%, তবে সমকামী পুরুষের ক্ষেত্রে এই ঝুঁকি আরও অনেক বেশি। আক্রান্ত পুরুষের সাথে একবার যৌনমিলনে একজন মহিলার এই রোগে আক্রান্ত হবার ঝুঁকি প্রায় ৬০-৮০%।
বাচ্চা জন্মদানের সময় গনোরিয়ায় আক্রান্ত মায়ের শরীর থেকে এই রোগের জীবাণু বাচ্চাকে আক্রান্ত করতে পারে।এটি যখন বাচ্চার চোখকে আক্রান্ত করে তখন তাকে অফথালমিয়া নিওন্যাটোরাম বা নিওন্যাটাল কনজাংটিভাইটিস বলে।
বাচ্চাদের ক্ষেত্রে জীবাণু দ্বারা দূষিত বস্তুর মাধ্যমেও ছড়াতে পারে। এই বস্তুগুলো হলো গোসল, কাপড়চোপড়, তোয়ালে প্রভৃতি। তবে এরকম ঘটনা খুবই বিরল।
প্রতিরোধের একমাত্র উপায় হচ্ছে কেবল একজন সঙ্গিনীর সঙ্গে যৌন সম্পর্ক রাখা নিশ্চিতভাবে যার গনোরিয়া নেই। বহুগামিতা পরিত্যাগ ও সঠিক পদ্ধতিতে কনডম ব্যবহারের মাধ্যমে এই রোগ সম্পূর্ণরূপে প্রতিরোধ করা সম্ভব।
এই রোগের চিকিৎসায় বিভিন্ন ধরণের অ্যান্টিবায়োটিক ব্যবহৃত হয় যেমন সেফট্রায়াক্সন, এজিথ্রোমাইসিন, ডক্সিসাইক্লিন ইত্যাদি। চিকিৎসার তিন মাস পর পুনঃপরীক্ষার সুপারিশ করা হয়।
গনোরিয়া রোগের একটি টিকা আবিষ্কার করা হয়েছে যেটি ইঁদুরের শরীরে কার্যকর। আরও গবেষণার মাধ্যমে যতক্ষণ না এটা প্রমাণ হচ্ছে যে এই টিকা মানব শরীরে নিরাপদ ও সমান কার্যকর ততক্ষণ পর্যন্ত এটি চিকিৎসা ক্ষেত্রে ব্যবহৃত হবে না।
মাগুরা সরকারি বালিকা উচ্চ বিদ্যালয়
মাগুরা সরকারি বালিকা উচ্চ বিদ্যালয় বাংলাদেশের মাগুরা জেলার একটি মাধ্যমিক শিক্ষা প্রতিষ্ঠান
মাগুরা জেলার প্রথম শিক্ষা প্রতিষ্ঠান হিসেবে মাগুরা ইংরেজি উচ্চ বিদ্যালয় (বর্তমান মাগুরা সরকারি বালক উচ্চ বিদ্যালয়) ১৮৫৪ সালে প্রতিষ্ঠিত হয়। যেখানে আলাদাভাবে লিঙ্গ নির্ধারণ করা হয়নি। এতদ্ব্যতীত নারিদের জন্য আলাদা একটি শিক্ষা প্রতিষ্ঠানের তাগিদ থেকে ১৯০৩ সালে বিদ্যালয়ের অন্যতম প্রতিষ্ঠাতা বাবু নিবারণ চন্দ্র চক্রবতীর স্ত্রীর নামানুসারে মহালাকসি বালিকা উচ্চ বিদ্যালয় নামে প্রতিষ্ঠিত হয়।১৯৪৮ সালে বিদ্যালয়টি মধ্য ইংরেজী (এম, ই) স্কুলে এবং ১৯৫৪ সালে পূর্ণাঙ্গ উচ্চ বিদ্যালয়ে উন্নীত হয়ে মাগুরা বালিকা উচ্চ বিদ্যালয় নামে নামাকৃত হয়। ১৯৭০ সালে বিদ্যালয়টি সরকারিকরণ করা হয় তখন হতে এটির নামকরণ করা হয় মাগুরা সরকারী উচ্চ বালিকা বিদ্যালয়।
১.৭৫ একর জমির উপর ২২ কক্ষ বিশিষ্ট দ্বিতল ভবন ও প্রধান শিক্ষয়িত্রীর একতলা বাস ভবন নিয়ে বিদ্যালটির অবস্থান। মোট শ্রেণিকক্ষ রয়েছে ১৬, অফিস কক্ষ ৩, গবেষণাগার ২, লাইব্রেরি ১, মসজিদ ১, খেলার মাঠ ১, পুকুর ১টি।
বর্তমানে স্কুলে ছাত্রীসংখ্যা প্রায় ১২৮০ এবং শিক্ষক-শিক্ষিকার সংখ্যা ৪২। ষষ্ঠ শ্রেণি থেকে দশম শ্রেণি পর্যন্ত মোট ৫টি শ্রেণিতে শাখা রয়েছে ১0টি। নবম ও দশম শ্রেণিতে চালু আছে বিজ্ঞান এবং মানবিক ও ব্যবসায় শাখা।
বিতর্ক, বিজ্ঞান মেলা, সাংস্কৃতিক প্রতিযোগিতা, রেডক্রিসেন্ট, স্কাউট প্রোগ্রামে অংশগ্রহণ করে স্কুলটি সুনাম অর্জন করেছে। এছাড়া ২০১২ সাল থেকে অন্বেষা নামে একটি নিয়মিত সাহিত্য বার্ষিকী প্রকাশ করে আসছে।
বিদ্যালয়টি প্রতিষ্ঠা থেকেই নারি শিক্ষার প্রসারের কাজ করে চলছে। পাবলিক পরীক্ষায় এটি বরাবরই জেলা পর্যায়ে ১ম অথবা ২য় স্থান অধিকার করে আসছে।